KIRKENYT 


Præsident  Carlos  E.  Asay 

Fælles  samtykke 

Mindst  en  gang  om  året 
har  medlemmerne  lejlig- 
hed til  formelt  at  opretholde 
Kirkens  ledere.  I  de  almindeligt 
fastsatte  konferencer  bliver  nav- 
nene på  generalautoriteterne  og 
de  lokale  ledere  oplæst  og 
medlemmerne  opfordres  til 
med  opløftet  hånd  at  vise,  om 
de  er  villige  til  at  støtte  alle 
dem  som  er  kaldede  til  at  præ- 
sidere. En  sådan  handling  fore- 
tages i  overensstemmelse  med 
loven  om  fælles  samtykke 
(L&P  26:2),  og  det  gøres  for  at 
Kirkens  stemme  kan  blive  hørt 
(L&P  102:9). 

Der  er  en  tendens  til  blandt 
de  fremmødte  at  tage  lidt  non- 
chelant  på  denne  opretholdel- 
ses-procedure. Hænder  bliver 
rakt  i  vejret  ret  mekanisk  og 
tankerne  får  lov  til  at  vandre, 
uden  at  man  bekymrer  sig  over 
det  der  bliver  sagt  eller  gjort. 
Desværre  er  denne  lidt  skødes- 
løse og  mekaniske  holdning  til 
denne  afstemning  en  gøren  nar 
af  denne  hellige  kirkelige  hand- 
ling og  fordømmer  os  i  hans  øj- 
ne, ham  i  hvis  navn  handlingen 
udføres. 

Den  opløftede  hånd  i  kir- 
kemødet tilskynder  til  mange 
ting,  og  man  burde  ikke  tage 
let  på  det.  Det  symboliserer 
godkendelse  af  et  forslag;  det 
tilkendegiver  et  personligt  løfte 
om  at  interessere  sig  for  en  støt- 
tende indsats;  og  det  er  en 
handling  rettet  mod  Himlen  til 


en  støttende  tilkendegivelse;  det 
er  det  samme  som  højlydt  at 
erklære:  »Jeg  godkender  det«, 
»Jeg  vil  støtte  det«,  »Jeg  tror  at 
det  er  fra  Herren«,  »og  jeg  for- 
pligter mig  selv  overfor  Gud, 
og  overfor  andre:  at  jeg  vil  ved- 
stå det.« 

Ved  en  given  lejlighed  kæm- 
pede det  gamle  Israel  mod 
Amalek  i  Efidim.  Imens  stod 
Moses  på  toppen  af  højen  med 
Guds  stav  i  sin  hånd.  Så  længe 
hans  hænder  var  løftede,  fik  is- 
raelitterne overtaget.  Når  hans 
hænder  blev  trætte  og  han  lod 
dem  synke,  fik  fjenderne  over- 
taget. Aron  og  Hur  anbragte 
derfor  en  sten  og  lagde  under 
ham,  så  satte  han  sig  på  den. 
Derpå  stillede  de  sig  på  hver  si- 
de af  Moses  og  støttede  hans 
hænder.  Disse  forenede  og  op- 
løftende anstrengelser  gjorde  at 
Herrens  folk  vandt  sejren  (se  2 
Mos.  17:8-13). 

I  ovenstående  beretning  støt- 
tede Josva  og  hans  mænd  deres 
ledere  ved  at  udkæmpe  en 
kamp.  Aron  og  Hur  støttede 
ved  at  holde  Moses  hænder  i 
vejret.  Og  Moses  støttede  det 
retfærdige  ved  at  holde  sig  selv 
og  staven  rettet  mod  Gud. 

Det  spørgsmål  der  kan  stilles 
er:  »Hvad  kan  vi  gøre  for  at 
støtte  og  opretholde  ledere  og 
retfærdigheden  i  vore  dage?  Et 
svar  på  dette  spørgsmål  kan 
findes  ved  at  referere  til  den  tid 
hvor  præsident  Harold  B.  Lee 
var  kaldet  til  at  præsidere  over 
Kirken. 

Kort  tid  efter  at  han  var  kal- 
det til  at  være  profet,  seer  og 
åbenbarer,  flokkedes  reportere 
sig  om  ham  ved  en  pressekon- 
ference og  spurgte:  »Hvilket  be- 
tydningsfuldt budskab  har  De 
til  verden?«  Han  svarede  gan- 
ske enkelt:  »Hold  budene.«  Se- 
nere mødtes  han  med  De  Tolvs 
Råd  i  templet.  Da  mødet  be- 
gyndte spurgte  en  af  apostlene: 
»Hvordan  kan  vi  bedst  hjælpe 
dig  med  dine  nye  og  tunge  an- 
svar?« Atter  svarede  han  ligetil 
og  direkte:  »Bed  for  mig  og  un- 


dervis i  sandhederne  fra  skrif- 
terne.« 

Få  handlinger  fra  den  enkelt- 
es side  er  mere  opløftende  eller 
opbyggende  for  en  leder  og 
hans  sag  end  1)  holde  budene, 
2)  bede  for  succes  og  3)  belære 
om  sandheden.  For  ved  at  gøre 
disse  tre  ting,  opretholder  vi 
med  vore  tanker,  ved  ordet  og 
ved  handling. 

Hvor  er  vi  dog  velsignede 
ved  at  tilhøre  en  kirke  hvor  lo- 
ven om  fælles  samtykke  prakti- 
seres, og  hvor  folkets  stemme 
kan  blive  hørt.  Lad  os  ikke 
tage  dette  privilegium  for  givet 


eller  deltage  i  det  skødesløst. 
Snarere  bør  vi  udtrykke  vor  tro 
for  os  selv  ved  at  beslutte  at 
opretholde  vore  ledere  i  retfær- 
dighed. 

Husk,  at  opretholde  er  at 
holde  noget  oppe  eller  få  det  til 
fortsat  at  være  i  gang.  Således 
er  løftet  vi  giver,  når  vi  sidder 
til  en  konference  og  opløfter 
vore  hænder  til  Gud  og  åben- 
lyst tilkendegiver  vor  villighed 
til  at  støtte  kirkelederne.  □ 
Af  præsident 
Carlos  E.  Asay 
områdepræsident 


Fra  det  europæiske  områdes 
hovedbestyrelsesmedlemmer 


Hovedbestyrelsernes  repræsentanter  i  Europa  fra  venstre  Marilyn  J. 
Lasater,  Colleen  W.  Asay  og  Helene  Ringger. 


Kære  søstre 

For  nogen  tid  siden  var  der 
et  læserbrev  i  avisen,  det 
hed:  »Tyve  spørgsmål  fra  et 
barn  til  sine  forældre.«  Foræl- 
dre og  børn  har  et  særligt  for- 
hold til  hinanden  som  er  base- 
ret på  et  vidtrækkende  tillids- 
forhold. Et  sådant  forhold  bør 
også  eksistere  mellem  ledere, 
rådgivere  og  lærere  i  Unge  Pi- 
ger-organisationen. Et  par  af 
disse  spørgsmål  kunne  derfor  li- 


ge så  godt  rettes  til  disse  funk- 
tionærer. Lad  os  se  lidt  nærme- 
re på  tre  af  spørgsmålene. 

Spørgsmål:  Hvis  det  er  mu- 
ligt, så  lad  være  med  at  kritise- 
re mig  foran  andre  mennesker. 
Jeg  vil  høre  bedre  efter,  hvis  du 
gør  det  i  enrum  med  mig. 

Er  du  nogensinde  blevet  kri- 
tiseret i  overværelse  af  andre? 
Hvis  du  er,  så  ved  du  hvor  yd- 

(fortsættes) 


(fortsat  fra  forrige  side) 

mygende  det  kan  være.  De, 
som  på  den  måde  kommer  til 
at  lytte,  vil  enten  have  medlid- 
enhed eller  føle  at  det  er  rigtigt 
overfor  dig.  Især  vil  unge  men- 
nesker i  pubertetsalderen  være 
meget  følsomme,  når  de  bliver 
kritiseret  i  overværelse  af  andre. 
Der  var  engang  en  der  skrev: 
»Jeg  håber  at  der  altid  vil  være 
en  eller  anden  der  vil  fortælle 
mig  sandheden  når  jeg  har  brug 
for  at  høre  den,  men  at  de  vil 
gøre  det  kærligt  og  i  enrum. 


Men  jeg  siger  dig  o  Menne- 
ske, at  hver  den,  der  gør  dette, 
har  stor  årsag  til  anger,  og  uden 
at  han  omvender  sig  fra  det, 
som  han  har  gjort,  omkommer 
han  for  evigt  og  har  ingen  del  i 
Guds  rige.« 

Thi  se,  er  vi  ikke  alle  betle- 
re? (Mosiah  4:17-19). 

Spørgsmål-  »Lad  være  med 
at  sige:  senere,  når  jeg  har  et 
spørgsmål  Hvis  du  gør  vil  du 
opdage  at  jeg  ikke  stiller  flere 
spørgsmål  og  går  andre  steder 
hen  for  at  få  svar. 

Dette  spørgsmål  har  noget  at 


Spørgsmål  »Fremhæv  aldrig 
at  du  enten  er  fuldkommen  el- 
ler ufejlbarlig.  Det  er  altid  et  alt 
for  stort  chock,  når  jeg  finder 
ud  af,  at  du  ikke  er  det 

At  ønske  at  foregive,  at  man 
er  bedre  end  man  er,  er  at  be- 
drage. Unge  mennesker  får  ofte 
dårlig  samvittighed  når  voksne 
optræder,  som  om  de  aldrig  har 
haft  de  samme  problemer  da 
de  var  unge.  Vi  burde  indrøm- 
me at  vi  også  havde  vanskelige 
stunder  og  tale  om  hvordan  vi 
overvandt  dem.  Vi  burde  sam- 
men lede  efter  løsninger  og 
kunne  måske  bære  vidnesbyrd 
om  hvordan  evangeliet  hjalp  os 
til  at  løse  vore  problemer. 

Vi  har  en  tendens  til  at  und- 
lade at  give  de  unge  den  hjælp 
de  behøver  under  påskud  af,  at 
de  selv  er  skyld  i  deres  vanske- 
ligheder. »Der  går  sjældent  røg 
af  en  brand  uden  ild,«  siger  vi. 
Men  det  giver  os  ikke  ret  til  at 
holde  vores  støtte  tilbage.  Kong 
Benjamin  gav  os  en  god  lektie, 
da  han  sagde:  »Du  vil  måske 
sige:  Det  menneske  er  selv 
skyld  i  sin  elendighed;  derfor 
vil  jeg  tilbageholde  min  hånd 
og  ikke  give  ham  af  min  mad 
og  heller  ikke  give  ham  af  mit 
gods,  så  han  ikke  lider  nød;  thi 
hans  straf  er  retfærdig. 


gøre  med  tid  og  fornemmelse. 
For  eksempel  vil  en  søndagsop- 
gave  ofte  involvere  personlige 
og  vanskelige  spørgsmål  fra  de 
unge.  Hvis  du  lader  være  med 
at  besvare  dem,  hvadenten  de 
bliver  stillet  dig  af  gruppen  eller 
den  enkelte,  på  grund  af  at  de 
ikke  ved  nok  om  emnet  der  ta- 
les om,  sådanne  spørgsmål  vil 
ikke  blive  stillet  igen.  Det  var 
det  rette  tidspunkt  da  spørgs- 
målet blev  stillet.  Men  det  vil 
du  kun  kunne  mærke,  hvis  du 
har  kærlighed  og  forståelse,  og 
hvis  der  er  et  fælles  bånd  af  til- 
lid. 

Ungdommen  er  eksempler 
for  os.  Vi  har  behov  for  at  re- 
spektere dem  som  ligeværdige 
og  tage  dem  alvorligt.  Når  vi 
bønsomt  accepterer  denne  ud- 
fordring vil  de  unge  piger  føle 
sig  sikre  både  i  deres  organisati- 
on og  i  evangeliet.  Hvad  sik- 
kerhed angår  så  har  Mahatma 
Gandhi  sagt:  »Sikkerhed  er 
nøglen  til  morgendagen  og 
slåen  for  nattens  mørke.« 

Må  vor  himmelske  Fader  gi- 
ve os  den  styrke  vi  behøver  for 
at  blive  sikre,  så  vi  kan  udstråle 
denne  sikkerhed  og  hjælpe  an- 
dre til  at  få  del  deri.  □ 
Colleen  W.  Asay,  Helene 
Ringger,  Marilyn  J.  Lasater. 


Retningslinier 
og  bekendt- 
gørelser 


Kirkens  ledere  opfordres  til 
at  opmuntre  medlemmerne  til 
at  engagere  sig  i  værdige  vel- 
færdstjenesteaktiviteter  i  kom- 
munen. Mulighederne  for  så- 
dan service,  hvori  enkeltperso- 
ner eller  grupper  kan  deltage, 
kan  koordineres  med  allerede 
eksisterende  lokale  serviceorga- 
nisationer i  kommunen.  Selv- 
om man  skal  være  opmærksom 
på  ikke  at  forpligte  Kirken  som 
institution  i  politiske  eller  rege- 
ringsmæssige  anliggender,  fin- 
des der  i  kommunen  mange 
passende  barmhjertighedstjene- 
ster,  hvori  unge  mænd,  unge  pi- 
ger, præstedømmekvorummer, 
Hjælpeforeningen,  enlige  samt 
dem,  der  modtager  velfærds- 
hjælp  kan  yde  tjeneste.  □ 
Bulletin,  1989-1. 


Enhver  person,  der  indtræ- 
der i  militæret,  bør  interviewes 
af  biskoppen  før  vedkommen- 
de forlader  hjemmet.  Biskop- 
per, kvorumsledere  og  ledere  i 
Hjælpeforeningen  bør  holde  tæt 
kontakt  med  wardsmedlemmer 
som  er  indtrådt  i  militæret, 
samt  deres  eventuelle  ægtefælle. 


Kirkemedlemmer  som  tjener  i 
militæret  bør  kontaktes  mindst 
én  gang  om  måneden.  □ 
Bulletin,  1989-1. 


Et  medlem  af  søndagssko- 
lens præsidentskab  skal  inter- 
viewe hver  lærer  enten  på  det 
tidspunkt,  hvor  læreren  bliver 
kaldet  eller  på  et  tidspunkt  før 
lærerens  første  klasse.  Under 
dette  interview  bør  medlemmet 
af  søndagsskolens  præsident- 
skab: 

1.  give  læreren  følgende 
grundlæggende  undervisnings- 
materialer: (a)  lektiehæfte  med 
supplerende  materialer,  (b)  et 
ajourført  tilstedeværelseskort, 
som  omfatter  ethvert  medlem 
af  kirken,  der  bør  deltage  i 
klassen,  (c)  en  plan  over  de 
lektier,  der  skal  undervises  i,  (d) 
et  eksemplar  af  Undervisning  - 
Ingen  Større  Kaldelse  (PXIC 
064A)  samt  (e)  et  eksemplar  af 
denne  håndbog. 

2.  hjælpe  læreren  at  sætte  mål 
for  sin  egen  udvikling.  Disse 
mål  kan  omfatte  daglig  læsning 
i  skriften,  forberedelse  af  hver 
lektie  i  forvejen  samt  lære  at 
kende  hver  elev,  der  er  opført 
på  tilstedeværelseskortet. 

3.  informere  læreren  om  dato- 
erne for  stavens  undervisnings- 
møder  samt  for  funktionær- 
møder i  wardet. 

4.  fortælle  læreren  at  et  med- 
lem af  søndagsskolens  præsi- 
dentskab regelmæssigt  vil  besø- 
ge klassen  for  at  tilbyde  støtte 
samt  venlig  og  konstruktiv 
hjælp. 

5.  sammen  med  læreren  fast- 
sætte en  dato  for  en  opfølg- 
ningssamtale  om  lærerens  resul- 
tater og  behov.  Han  bør  også 
planlægge  regelmæssige  samta- 
ler om  lærerens  udvikling  og 
problemer. 

6.  træne  læreren  i,  hvordan 
man  benytter  kirkebygningens 
bibliotek. 

7.  give  læreren  alle  de  til  rådig- 
hed værende  orienteringsmate- 
rialer.  □ 

Søndagsskolens 
håndbog  side  1-2. 

Fra  venstre  præsident  Asay,  stavspræsident  Richardt  Andersen,  første- 
rådgiver Niels  Andersen  og  regionalrepræsentant  Arne  Hedberg  (TD 
arkivfoto  1988). 


Stavskonference  i 
Københavns  stav 


En  stavskonference  er  altid 
noget  særligt,  og  især  når 
der  er  besøg  af  en  generalauto- 
ritet. 

Den  18.-19.  marts  havde 
Københavns  stav  besøg  af  æld- 
ste Carlos  Asay,  præsident  for 
det  europæiske  område.  Med 
ham  var  regionalrepræsentan- 
ten Arne  Hedberg  fra  Sverige. 

Lørdagen  var  helliget  møder 
med  stavens  ledere  på  flere 
plan  og  om  aftenen  var  der 
møde  for  alle  stavens  medlem- 
mer. 

Her  talte  1.  rådgiver  i  stavs- 
præsidentskabet  Niels  Ander- 
sen, stavens  missionspræsident 
Torben  Engbjerg,  stavens  præ- 
sidentinde  for  Hjælpeforenin- 
gen Birgit  Bendeke,  regionalre- 
præsentanten ældste  Arne  Hed- 
berg, missionspræsident  Dee 
Jacobs  og  præsident  Asay. 

Emnerne  var  Kirkens  tre-fol- 
dige  mission,  og  i  sin  tale  sagde 
præsident  Asay  bl.a.  at  alt  hvad 
vi  gør  drejer  sig  om  at  fuld- 
kommengøre, frelse  og  forkyn- 
de. Og  det  begynder  alt  sam- 
men i  familien,  det  er  en  fami- 


liesag, for  familien  er  den  vig- 
tigste enhed  i  tid  og  i  al  evig- 
hed. 

Ældste  Asay  spurgte  derpå: 
»Er  jeres  hjem  i  orden?  Er  de 
celestiale  enheder  her  på  jor- 
den?« 

Derefter  opstillede  præsident 
Asay  1 1  punkter  for  vores  virk- 
somhed i  familien  og  spurgte 
om  vi  efterlevede  dem,  ellers 
burde  vi  gå  igang.  De  1 1  punk- 
ter er: 

1.  Beder  I  sammen?  Som  ægte- 
par bør  I  bede  hver  morgen  og 
hver  aften.  Hvis  vi  ikke  gør  det, 
vil  vi  blive  splittet. 

2.  Hold  familieaften. 

3.  Læs  i  skriften  og  studér  den. 
Jeg  føler,  at  jeg  bliver  intervie- 
wet når  jeg  læser  i  skriften. 

4.  Skriv  familiens  historie  -  og 
skriv  din  egen,  men  begynd  nu, 
hvis  du  ikke  er  igang.  Brug  fx 
båndoptager. 

5.  Giv  en  faders  velsignelse  så 
ofte  det  er  nødvendigt  og  glem 
det  ikke. 

6.  Interview  dine  børn  enkelt- 
vis og  gør  det  regelmæssigt.  Se 
Alma  45:2-8. 


7.  Opelsk  familietraditioner. 

8.  Etablér  en  familieorganisati- 
on. Lav  sammenkomster  så  fa- 
milien kan  lære  hinanden  at 
kende. 

9.  Skriv  familiebreve  eller  ny- 
hedsbreve og  lad  dem  cirkulere 
i  familien. 

10.  Giv  jeres  børn  betydnings- 
fulde navne.  Se  Helaman  5:6-7. 

11.  Vær  eksempler  på  kærlig- 
hed overfor  jeres  børn,  vis  dem 
at  I  godt  kan  lide  hinanden;  for 
hvis  der  ikke  er  kærlighed  mel- 
lem forældrene  mærker  børne- 
ne det  med  det  samme,  og  det 
kan  få  uheldige  følger  efterhån- 
den. 

Om  søndagen,  der  var  pal- 
mesøndag, hørte  vi  fra  stavs- 
præsident  Richard  Andersen, 
som  havde  valgt  netop  denne 
dag  som  udgangspunkt  for  sin 
tale.  Han  nævnte  bl.a.  at  ved  at 
gå  i  Kristi  fodspor,  kan  vi  nå 
ophøjelse  i  overensstemmelse 
med  det  eksempel  Jesus  gav. 
Lad  os  påtage  os  Kristus  og  gø- 
re som  han  gjorde,  det  er  vores 
vej  fremad. 

Derefter  talte  UP-præsident- 
inde  Birgit  Jepsen  og  hun  talte 
om  det  at  være  kvinde  og  være 
det  i  Herrens  tjeneste.  Hun  sag- 
de bl.a.  at  kvindernes  første  op- 
gave er  at  bringe  vor  himmel- 
ske Faders  åndelige  børn  til 
jorden  og  opdrage  dem  sam- 
men med  sin  mand.  Til  denne 
opgave  har  kvinden  mange  go- 
de egenskaber.  Og  hun  sluttede 
med  at  sige,  at  kvinden  skal  ik- 
ke følge  det,  verden  kan  tilbyde 
hende.  Næste  taler  var  2.  rådgi- 
ver Bent  Jensen  der  talte  om 
udholdenhed  gennem  prøvelser. 
Vi  skal  forberede  os  til  Kristi  2. 
komme,  det  er  så  vigtigt,  at  det 
er  nævnt  1500  gange  i  Det 
gamle  Testamente  og  300  gan- 
ge i  Det  nye.  Han  sluttede  med 
at  opfordre  os  til  at  læse  præ- 
stedømmets ed  og  pagt,  sådan 
som  vi  finder  det  i  Lære  & 
Pagter. 

Derefter  hørte  vi  fra  mis- 
sionspræsident Dee  Jacobs,  der 
var  glad  for  at  være  med  til  at 
forkynde  evangeliet.  Det  smuk- 
keste budskab  verden  har  mod- 
taget er  opstandelsesbudskabet: 


Han  er  opstanden.  Og  vi  ved  at 
han  lever,  at  han  døde  for  vore 
synder,  og  at  han  har  genopret- 
tet sit  evangelium  i  dets  fylde. 

Ældste  Arne  Hedberg  talte 
dernæst  om,  at  vi  ønsker  at 
kende  virkeligheden  bag  Guds 
ord  for  at  lære  ham  at  kende, 
som  han  er.  Præsident  Hedberg 
fortalte  om  hvordan  at  bygge 
hus  har  givet  hans  familie  man- 
ge åndelige  oplevelser.  Gennem 
bøn  forsøgte  familien  at  »påvir- 
ke vejret«,  så  man  kunne  få 
lunt  vejr  til  støbningen,  det 
skulle  være  grunden  til,  at  vi  i 
Skandinavien  har  haft  en  så 
mild  vinter! 

Til  slut  hørte  vi  igen  fra  præ- 
sident Carlos  Asay.  Han  sagde 
bl.a.:  »Kan  vi  få  for  megen  reli- 
gion? Nej,  for  det  er  det  der  be- 
tyder mest.  Vi  er  ikke  som  dyr 
der  bare  spiser.  Kan  vi  få  for 
megen  religion?  Kan  vi  være 
for  retfærdige?  Kan  vi  være  for 
åndelige?  Umuligt. 

Han  opfordrede  os  til  at  slå 
skriftstedet  Mosiah  3:19  op  på 
køleskabet,  så  vi  altid  havde 
det  for  øje,  det  er  nemlig  hele 
sagen  værd.  Og  sagde  til  slut,  at 
hver  dag  bør  være  bedre  end 
den  i  går,  og  gav  os  en  recept 
fra  »doktor«  Asay: 

1.  Hvis  det  ikke  er  sandt,  så  sig 
det  ikke. 

2.  Hvis  det  ikke  er  smukt,  så 
lad  være  med  at  tænke  på  det. 

3.  Hvis  det  ikke  er  godt,  så  lad 
være  med  at  gøre  det.  □ 
Referat  og  foto: 

Jørgen  Ljungstrøm. 


Månedens 
spørgsmål 

Hvornår  udkom  Kirkens 
blad  i  Danmark  for  første 
gang,  hvad  hed  bladet,  og 
hvor  tit  udkom  det? 

Se  svaret  på  side  XX. 

Tabernaklet  var  fyldt  til  bristepunktet  med  tilhørere.  (Foto  Ravell  Call). 


Generalkonferencen  1.  og  2.  april  1989 

Korte  glimt  og  lidt  om  det  nye  kvorum. 


Konferencen  genspejleede 
Kirkens  hurtige  vækst. 
Det  blev  nemlig  besluttet  at  op- 
rette De  halvfjerds  2.  Kvorum 
efter  at  det  højeste  antal  gene- 
ralautoriteter i  dette  århundre- 
de, 12  ialt,  var  blevet  opret- 
holdt. 

Ezra  Taft  Benson 

Præsident  Benson  deltog  i  al- 
le konference-sessionerne  og 
præsiderede  over  samme.  Dog 
blev  hans  taler  læst  af  hans  råd- 
givere. Og  i  sin  første  tale  lør- 
dag formiddag  kom  han  ind  på 
stolthed  og  hovmod,  idet  han 
sagde,  at  hovmod  er  en  om- 
spændende synd,  den  store  last. 
Det  modsatte  af  hovmod  er  yd- 
myghed, blidhed.  Det  modsatte 
af  hovmod  er  også  et  sønder- 
knust hjerte  og  en  angergiven 
ånd.  Det  centrale  træk  ved 
hovmod  er  fjendskab.  Fjend- 
skab mod  Gud  og  fjendskab 
mod  vore  medmennesker.  Gud 


ønsker  et  ydmygt  folk  og  vi 
kan  vælge  at  være  ydmyge  ved 
at  elske  Gud,  overgive  vor  vilje 
under  hans,  og  ved  at  sætte 
ham  først  i  vort  liv.  Præsident 
Benson  sagde  også:  »De  der  er 


Præsident  Ezra  Taft  Benson  del- 
tog i  alle  konferencens  sessioner, 
men  lod  sine  taler  læse  op  af  sine 
rådgivere. 


stolte,  ønsker  at  Gud  er  enig 
med  dem.  De  er  ikke  interesse- 
rede i  at  forandre  deres  hold- 
ning og  være  enige  med  Gud.« 
Og  præsidenten  sluttede  med 
en  opfordring  til  at  undgå  hov- 
mod, for  det  er  Zions  største 
anstødssten.  »Vi  må  rense  den 
indvendige  side  af  karret  ved  at 
overvinde  hovmod.« 

Og  i  søndagens  afsluttende 
tale  henvendte  præsident  Ben- 
son sig  til  børnene  og  sagde: 
»Jeg  lover  jer  kære  børn,  at 
engle  vil  betjene  jer.  I  kan  ikke 
se  dem,  men  de  vil  være  der  til 
at  hjælpe  jer,  og  I  vil  komme  til 
at  mærke  deres  tilstedeværelse.« 

Det  blev  en  meget  bevægen- 
de afslutning,  og  mange  var 
rørte  til  tårer  under  talen  der 
blev  oplæst  af  præsident  Mon- 
son.  Præsident  Benson  sagde 
endvidere:  »Enhver  af  jer  ER  et 
af  Guds  kære  børn,  sådan  som 
I  synger  det.  Jeg  er  glad  for  at 


høre  om  jeres  kærlighed  til 
Mormons  Bog,  jeg  elsker  den 
også,  og  jeres  himmelske  Fader 
ønsker,  at  I  skal  fortsætte  med 
at  lære  fra  den  bog  hver  dag. 
Det  er  vor  himmelske  Faders 
særlige  gave  til  jer.  Men  der  er 
andre  ting  han  ønsker  at  I  skal 
gøre:  Han  ønsker  at  I  skal  bede 
til  ham  hver  dag.  Vær  en  sand 
sidste  dages  hellig  og  stå  for  det 
der  er  sandt.  Og,  kære  børn, 
vor  Fader  i  Himlen  sendte  jer 
til  denne  jord  på  dette  tids- 
punkt, fordi  I  er  nogle  af  hans 
tapreste  børn.  I  er  Guds  gave  til 
jeres  forældre.« 
Gordon  B.  Hinckley 

Præsident  Hinckley  var  me- 
get optimistisk  med  hensyn  til 
det  der  sker  rundt  om  i  verden 
i  dag,  trods  krige  og  alvorlige 
problemer  der  plager  folk  rundt 
om  i  verden.  Hans  optimisme 
er  også  grundet  på  Kirkens 
vækst  gennem  de  sidste  8  år. 
Fx  er  medlemstallet  vokset 
med  2  millioner,  der  er  kom- 
met 500  nye  stave  og  ca.  4000 
wards  og  grene.  34  nye  missio- 
ner er  åbnet  og  antallet  af  lande 
vi  virker  i  er  steget  fra  83  til 
125  og  antallet  af  templer  er 
mere  end  fordoblet  fra  19  til 
41. 

»Alt  dette  er  kun  statistik 
men  bag  ved  det  ser  vi  mænd, 
kvinder,  drenge  og  piger.  Ja, 
Kirken  bevæger  sig  fremad  for- 
di den  er  sand,  og  den  vokser 
fordi  der  er  en  udbredt  kærlig- 
hed for  denne  sandhed.  Den 


Præsident  Hinckley  var  meget 
optimistisk  mht  Kirkens  vækst 
ogfremgang. 

vokser  på  grund  af  kærlighed 
til  Gud,  af  kærlighed  til  Frelse- 
ren og  kærlighed  til  vores  næste 
og  en  stærk  ånd  af  kærlighed  i 
vore  hjem. 

Præsident  Hinckley  bemær- 
kede også,  at  denne  konference 
bliver  transmitteret  via  satellit 
til  forskellige  egne  af  verden: 
Vesttyskland,  England  og  Costa 
Rica. 

Det  er  i  denne  omgang  en 
test-udsendelse  som  i  virkelig- 
heden vil  være  rettet  mod  et 
potentiale  på  ca  1  milliard 
mennesker,  men  denne  konfe- 
rence bliver  som  en  test  kun 
transmitteret  direkte  til  sdh-for- 
samlinger  i  Manchester,  Frank- 
furt og  San  Jose  i  Costa  Rica. 
Thomas  S.  Monson 

Præsident  Monson  fortalte 
en  del  om  sine  seneste  oplevel- 
ser i  Østtyskland  og  sagde  bl.a.: 
»De  første  missionærer  i  50  år 
krydsede  grænsen  til  Østtysk- 
land den  30.  marts.  Dette  første 
hold  af  missionærer  fra  USA 
blev  hilst  velkomne  af  deres 
missionspræsident  og  tyske 
myndigheder.  I  et  ward  var 
1 80  medlemmer  samlet  for  at 
byde  missionærerne  velkomne. 
Jo,  fremtiden  er  lys.  Fra  mit 
hjerte  lyder  det  taknemligt: 
'Tak  gode  Gud.'  Og  de  første  ti 
missionærer  fra  selve  Østtysk- 
land er  nu  udpeget  og  kaldet. 

Engang  havde  dette  land  in- 
gen sdh-bygninger,  ingen  besøg 
af  generalautoriteter,  ingen  til  at 
give  dem  patriarkalske  velsig- 


Præsident  Monson  fortalte  hvor- 
ledes Kirken  fik  tilladelse  til  at 
missionere  i  Østtyskland 


nelser.  Men  man  fik  kaldet  en 
patriark,  og  han  har  nu  givet 
næsten  1000  velsignelser.« 

Præsident  Monson  fortalte, 
om  hvordan  han,  da  han  havde 
forelagt  Erich  Honecker,  den 
østtyske  præsident,  ønsket  om 
lov  til  at  udveksle  missionærer, 
fik  svaret:  »Vi  kender  jer,  vi  har 
tillid  til  jer,  vi  har  gjort  nogle 
erfaringer  med  jer,  og  jeres  øn- 
ske om  missionærer  er  hermed 
givet.« 

Howard  W.  Hunter 

Præsident  Hunter  kom  i  sin 
tale  ind  på,  at  det  er  kun  en 
uge  siden  at  man  havde  fejret 
påske  og  han  pegede  på  at  Gud 
er  miraklernes  Gud.  Han  hen- 
viste til  de  mange  beretninger 
vi  har  i  skriften  om  mirakler, 
undere  og  tegn,  hvoraf  mange 
jo  var  forbundet  med  Jesus 
Kristus  og  hans  tjenestegerning. 

Howard  Hunters  tale  blev 
afbrudt  et  kort  øjeblik,  fordi 
han  tabte  balancen  og  faldt 
baglæns  på  talerstolen,  men  ef- 
ter at  han  var  hjulpet  op  at  stå 
kunne  han  fortsætte  sin  tale 
med  samme  autoritet  og  tilsy- 
neladende upåvirket  af  det  lille 
uheld.  Og  når  han  talte  om  mi- 
rakler så  var  det  fordi  han  nu 
kunne  gå  blot  ved  hjælp  af  en 
støttestok,  mens  han  ved  sidste 
konference  måtte  opholde  sig  i 
en  kørestol. 

Præsident  Monson  der  lede- 
de sessionen  bemærkede  at  alle 
der  har  overværet  præsident 


Ældste  Howard  W.  Hunter  talte 
om  mirakler  fordi  han  i  dag  kan 
gå  med  stok,  hvor  han  før  sad  i 
rullestol 


Hunter  komme  op  til  talersto- 
len har  bevidnet  et  mirakel,  og 
med  hentydning  til  faldet, 
»måske  ikke  bare  et  mirakel, 
men  to!« 

De  halvfjerds  andet  Kvorum 

Den  store  overraskelse  ved 
denne  konference  var  dannel- 
sen af  det  andet  kvorum  af 
halvfjerdser. 

Det  blev  ydermere  antydet, 
at  vi  meget  vel  kan  komme  til 
at  se  endnu  flere  kvorums  dan- 
net, ja,  op  til  måske  syv  (se 
L&P  afsnit  107).  Det  særegne 
ved  dannelsen  af  det  andet 
kvorum  er  at  det  består  af  halv- 
fjerdsere kaldet  for  en  kortere 
periode  ad  gangen,  i  øjeblikket 
5  år.  De  som  tidligere  var  kal- 
det for  3  år  fik  forlænget  kal- 
delsen til  de  5  år.  I  det  første 
kvorum  findes  alle  halvfjerdse- 
re kaldet  for  livstid  eller  for  en 


ubestemt  periode.  Seks  af  dem 
der  tidligere  var  kaldet  for  en 
5-års  periode  blev  kaldet  for 
livstid. 

Det  første  kvorum  består  nu 
af  de  7  præsidenter  som  udgør 
præsidiet  samt  35  medlemmer 
og  i  det  andet  kvorum  sidder 
der  36.  De  Halvfjerds  Præsidi- 
um præsiderer  over  både  det 
første  og  det  andet  kvorum. 

Det  er  af  interesse  at  bemær- 
ke at  Hans  B.  Ringger  der  i 
øjeblikket  er  rådgiver  til  områ- 
depræsidenten i  Europa  fik  æn- 
dret sin  status  til  at  være  med- 
lem af  de  Halvfjerds  første 
Kvorum  for  livstid,  han  var  el- 
lers kun  kaldet  for  en  5-års  pe- 
riode. 

Stjernen  vil  senere  bringe 
biografier  af  de  12  kaldede 
halvfjerdsere.  □ 


DE  HALVFJERDS  PRÆSIDIUM 


Dean  L.  Larsen 
Marion  D.  Hanks 
Wm.  Grant  Bangerter 
Robert  L.  Backman 


Hugh  W.  Pinnock 
James  M.  Paramore 
J.  Richard  Clarke 


DE  HALVFJERDS  FØRSTE  KVORUM 


Theodore  M.  Burton 
Paul  H.  Dunn 
Hartman  Rector  Jr. 
Loren  C.  Dunn 
Robert  L.  Simpson 
Rex  D.  Pinegar 
J.  Thomas  Fyans 
Adney  Y.  Komatsu 
Gene  R.  Cook 
Charles  Didier 
William  R.  Bradford 
George  P.  Lee 


Carlos  E.  Asay 
John  H.  Groberg 
Jacob  de  Jager 
Vaughn  J.  Featherstone 
Royden  G.  Derrick 
Robert  E.  Wells 
F.  Enzio  Busche 
Yoshihiko  Kikuchi 
Ronald  E.  Poeiman 
Derek  A.  Cuthbert 
Rex  C.  Reeve 
F.  Burton  Howard 


Ted  E.  Brewerton 
Jack  H.  Goaslind 
Angel  Abrea 
John  K.  Carmack 
Victor  L.  Brown 
H.  Burke  Peterson 
Hans  B.  Ringger 
Joe  J.  Christensen 
W.  Eugene  Hansen 
Jeffrey  R.  Holland 
Marlin  K.  Jensen 


DE  HALVFJERDS  ANDET  KVORUM 


Russell  C.  Taylor 
Robert  B.  Harbertson 
Devere  Harris 
Spencer  H.  Osborn 
Philip  T.  Sonntag 
John  Sonnenberg 
F.  Arthur  Kay 
Keith  W.  Wilcox 
Waldo  P.  Call 
Helto  R.  Camargo 
H.  Verlan  Andersen 
George  I.  Cannon 


Francis  M.  Gibbons 
Gardner  H.  Russell 
George  R.  Hill  III 
John  R.  Lasater 
Douglas  J.  Martin 
Alexander  B.  Morrison 
L.  Aldin  Porter 
Glen  L.  Rudd 
Douglas  H.  Smith 
Lynn  A.  Sorensen 
Robert  E.  Sackley 
L.  Lionel  Kendrick 


Monte  J.  Brough 
Albert  Choules  Jr. 
Lloyd  P.  George 
Gerald  E.  Melchin 
Carlos  Amado 
Ben  B.  Banks 
Spencer  J.  Condie 
F.  Melvin  Hammond 
Malcolm  S.  Jeppsen 
Richard  P.  Lindsay 
Merlin  R.  Lybbert 
Horacio  A.  Tenorio 

Mormon  forum  

Hvordan  kan  man  opnå  fortrolighed  hos  de  familier 
man  er  hjemmelærer/besøgslærerinde  for? 


Den  mand  husker  jeg  bedst! 

Vi  flyttede  til  et  nyt  ward  for 
et  par  måneder  siden,  minderne 
fra  det  gamle  ward  fortoner  sig 
efterhånden. 

Men  der  var  en  mand,  som 
boede  i  wardet,  og  det  er  ham, 
jeg  husker  bedst.  Han  kom  ofte 
i  vores  hjem.  Når  han  kom 
nævnte  han  hver  enkelt  barn 
ved  navn  og  talte  til  dem  per- 
sonligt, han  lyttede  omhyggeligt 
til  alt,  hvad  de  sagde,  de  vidste, 
at  han  holdt  af  dem  og  interes- 

Hvordan  vi 

Husk  mærkedage 

En  af  måderne  hvorpå  vi 
kan  opnå  deres  tillid  på,  som  vi 
besøger,  er  ved  at  huske  mær- 
kedage, samt  være  opmærk- 
somme på  særlige  begivenheder 
i  familien,  som  f.eks.  beståede 
eksaminer  og  prøver,  nyt  arbej- 
de, særligt  vanskelige  perioder  i 
et  familiemedlems  liv  osv. 

Husk  fødselsdage,  skriv  et 
kort  eller  ring.  Der  er  ikke  no- 
get som  varmer  forældres  hjer- 
ter, som  når  man  husker  deres 
børns  fødselsdage.  Vær  en  ven, 
lad  altid  dem,  du  besøger,  være 
i  dine  tanker  og  giv  dem  af  og 
til  en  lille  opmærksomhed,  en 
hjemmebagt  kage,  en  lille 
blomst,  en  artikel,  som  har 
gjort  indtryk  på  dig,  et  lille  kort 
med  et  skriftsted  eller  lignende. 
□ 

Lisbeth  Andersen 
Københavns  2.  ward. 


Glæde  i  arbejdet 

Jeg  tror,  det  er  vigtigt,  at 
Hjælpeforeningens  præsident- 
inde  ikke  alene  lytter  til  inspira- 
tion ovenfra,  men  også  lytter  til 
søstrene  ved  udarbejdelse  af  be- 
søgslærerindekredsene.  Lad  de 


serede  sig  for  dem. 

Når  vore  nyfødte  blev  velsig- 
net, stod  han  ved  siden  af  mig  i 
kredsen  af  præstedømmets  bæ- 
rere. Når  børnene  nærmede  sig 
dåbsalderen  talte  han  med  dem 
om  vigtigheden  af  denne  store 
ordinanse.  Når  de  blev  nedsæn- 
ket i  vandet,  stod  han  som  vid- 
ne og  glædede  sig  sammen  med 
os.  Hans  hænder  blev,  sammen 
med  mine,  lagt  på  deres  hoved- 
er når  jeg  bekræftede  dem  som 
medlemmer  af  kirken.  Da  jeg 


søstre  gå  sammen,  og  lad  dem 
besøge  de  søstre,  de  er  på  bøl- 
gelængde med.  Jeg  tror,  det  er 
svært  at  opnå  fortrolighed  mel- 
lem søstre,  som  slet  ikke  er  på 
bølgelængde.  Brug  ikke  besøgs- 
lærerindearbejdet  til  at  belære 
søstrene  om  at  elske  alle  men- 
nesker, men  prøv  at  gøre  så 
mange  søstre  som  muligt  GLA- 
DE for  besøgslærerindearbej- 
det.  Det  kan  udvikle  FOR- 
TROLIGHED. □ 
NN. 


Tillid  kræver  tid 

Fortrolighed  er  afgørende  af- 
hængig af  tillid.  Hvis  der  ikke 
er  tillid  til  hjemmelæreren,  er 
der  ikke  grobund  for  fortrolig- 
hed. 

Kun  praksis,  (det  vil  sige 
hjemmelærerens  gøren  og  la- 
den) vil  kunne  vise  vejen.  I  den 
forbindelse  tror  jeg,  at  det  er 
vigtigt,  at  man  så  vidt  muligt 
undgår  at  skifte  hjemmelærere 
ud  i  tide  og  utide! 

Det  tager  i  mange  situationer 
meget  lang  tid  at  opbygge  et  til- 
lidsforhold til  mennesker,  og 
dette  forhold  kan  meget  nemt 
skades  ved  hyppige  skift!  Altså 


var  nødt  til  at  forlade  mit  hjem 
i  forretninger,  ringede  han  hver 
dag  til  mit  hjem,  for  at  forhøre 
sig  om  familiens  ve  og  vel. 
Hver  uge  når  vi  kom  til  kirke, 
kom  han  og  trykkede  vore 
hænder.  Når  vi  var  syge  kom 
han,  og  vi  salvede  de  syge.  Han 
knælede  ofte  sammen  med  vo- 
res familie  i  bøn. 

Han  prædikede  aldrig  for  os, 
men  den  måde  han  lyttede  til 
os  på,  fik  os  til  at  gøre  vort 
bedste.  Han  var  ingen  mester- 


først tillid  -  og  derefter  fortro- 
lighed. □ 

Novi  Kjælby  Sørensen 
Silkeborg  gren. 

Læg  mærke  til 
familiens  behov 

Hvis  man  vil  opnå  en  tillid 
og  fortrolighed  hos  andre,  og 
det  er  vor  fornemste  pligt,  så 
gælder  det  først  og  fremmest 
om  at  gøre  sig  til  en  ven  af  fa- 
milien. -  Det  kan  tage  tid!  -  Og 
det  opnås  ved  i  tålmodighed  at 
lytte  samt  at  være  oprigtigt  in- 
teresseret i  alt,  hvad  der  vedrø- 
rer familien  og  parat  til  at  hjæl- 
pe, hvis  man  fornemmer  at 
hjælpen  er  ønsket.  Man  bør 
undgå  at  tale  om  sig  selv,  med 
mindre  det  har  relation  til  løs- 
ning af  et  problem,  som  kan 
fremføres  som  eksempel.  -  Og 
så  bør  det  altså  ikke  kun  være 
een  gang  om  måneden,  at  man 
kerer  sig  om  sine  tildelte  fami- 
lier. De  bør  på  en  naturlig  må- 
de jævnligt  drages  med  i  vores 
tanker  og  handlinger,  så  man  er 
sig  deres  behov  bevidst.  Frem- 
for alt  ingen  pegefingre  og  in- 
gen bedrevidende  holdning, 
men  en  ydmyg  indstilling  aller- 


lærer, eller  en  som  havde  høj 
uddannelse,  men  fra  ham  og 
gennem  ham  følte  vi  styrke  og 
visdom.  Han  udstrålede  en  ånd 
som  fik  os  til  at  respektere  og 
stole  på  ham.  Det  var  ikke  så 
meget  det  han  sagde,  men  det 
han  var,  som  øvede  indflydelse 
på  os. 

Før  vi  flyttede  holdt  vi  en 
middag,  han  kom  med  sin  fa- 
milie, han  var  vores  æresgæst, 
da  vi  gav  hinanden  hånden  for 
at  sige  farvel,  havde  vi  tårer  i 
øjnene. 

Ja,  jeg  mindes  med  glæde 
vort  gamle  ward,  men  den 
mand  jeg  husker  bedst  var  min 
hjemmelærer.  □ 
Billeskov  Jansen 
Københavns  1.  ward. 


helst  med  lune  og  humør. 

(Det  er  ondskabens  kræfter, 
der  i  dag  har  frit  spillerum  i 
verden  og  bruger  alle  til  rådig- 
hed stående  midler!  Selv  reli- 
gionen! Vi  skal  være  et  bol- 
værk mod  disse  kræfter)  og  vo- 
res standarder  bør  være  som  i 
13.  trosartikel:  »...  Ærlige, 
sandfærdige,  kyske,  velgørende, 
dydige  og  gøre  godt  mod  alle.« 
□ 

Eddie  Karnil 
Odense  2.  ward 


Hav  Helligånden  hos  dig 

At  opnå  fortrolighed  må 
man  gøre  sig  fortjent  til.  Det 
gøres  bl.a.  ved  at  vise  respekt 
og  interesse.  Hjemmelærere  - 
besøgslærerinder  har  fået  det 
hellige  kald,  at  være  Herrens 
sendebud  til  søskende  de  har 
fået  tildelt. 

Derfor,  vi  må  være  ydmyge, 
bede  for  dem,  have  omsorg, 
lytte,  vise  vi  har  tillid  til  dem, 
at  det  de  siger  betyder  noget, 
vise  gennem  vore  gerninger  at 
vi  holder  af  dem,  at  vi  er  perso- 
ner de  kan  stole  på,  tænke  på 
dem  som  på  vore  bedste  ven- 
ner. 


gjorde  det: 

MORMON  FORUM 


Der  må  aldrig  være  tvivl  om 
vores  holdning  til  forskellige 
spørgsmål,  vi  må  ALDRIG  for 
at  vise  mildhed  eller  kærlighed, 
bagatellisere  synd  eller  overtræ- 
delser, ikke  dømme,  men  bliver 
vi  spurgt,  gøre  vores  pligt,  sige 
sandheden. 

Lader  vi  så  den  Helligånd 
vejlede  os  og  har  et  godt  for- 
hold til  den  vi  går  på  kreds 
med,  og  beder  om  inspiration 
og  hjælp  inden  vi  besøger  sø- 
skende, og  viser  dem  oprigtig 
interesse,  vil  vi  efterhånden  bli- 
ve mødt  med  kærlighed  og  for- 
trolighed. Det  kommer  ikke  an 
på,  hvordan  andre  er  mod  dig 
MEN  hvordan  du  er  mod  dem. 
□ 

Erna  Christensen 
Århus  ward. 

Fortæl  aldrig  sladder 

Fortrolighed  forudsætter  til- 
lid. Dine  søstre  kan  få  tillid  til 
dig  som  besøgslærerinde: 

Når  du  viser  dem  interesse 
og  lytter  til  dem  uden  at  for- 
dømme. 

Når  du  ikke  svigter  dem, 
men  holder  ud,  selv  når  de 
skufler  dig. 

Når  du  aldrig  medbringer 
sladder  eller  rygter. 

Når  du  -  hvis  du  skal  tale 
om  andre  -  trækker  deres  gode 
sider  frem. 

Når  du  gennem  bøn  har  søgt 
råd  hos  Gud,  så  du  kan  give 
den  rette  trøst  og  opmuntring. 

Og  når  du,  som  det  nødven- 
digste af  alt,  HAR  KÆRLIG- 
HED og  elsker  dem  på  trods  af 
deres  ufuldkommenhed.  □ 
Anne  Grethe  Hansen 
Sønderborg  gren. 

Vær  loyal 

Fortrolighed  til  de  søstre, 
man  er  besøgslærerinde  for  op- 
nås gennem  kærlighed  -  tjene- 
stegerninger -  og  mest  af  alt  lo- 
yalitet. Værn  om  denne  fortro- 
lighed, den  mistes  så  let.  □ 
Birgit  Andersen 
Viborg. 


Nøgleord  for 
besøgslærerinder 

For  at  ville  betro  os  til  et  an- 
det menneske  må  vi  føle  os 
trygge  dvs.  have  en  fornemmel- 
se af,  at  vedkommende  er  en 
ven  der  har  omsorg  for  én  og 
er  til  at  stole  på. 

Et  sådant  tillidsforhold  tager 
måneder,  måske  år  at  opbygge 
ved  regelmæssige  besøg. 

Fortrolighed  opnås  også  ved 
at  våge  over  familien: 

Hilsen  på  fødselsdage,  eks- 
aminer, sygdom  osv.  ved  et  lille 
indforstået  smil  i  kirken  om 
søndagen,  ved  en  telefonop- 
ringning på  det  rigtige  tids- 
punkt ... 

Ved  at  være  en  god  »lytter« 
og  ikke  fordømmende  i  sin  om- 
tale af  andre,  undgå  hurtige, 
smarte  sort-hvide  løsninger  på 
ethvert  problem. 

Nøgleord:  Ydmyghed,  loya- 
litet, udholdenhed,  indlevelse- 
sevne, opmærksomhed,  tjens- 
tvillighed i  ord  og  gerning.  □ 
Sussie  Sprehn 
Københavns  3.  ward. 


KORT  SAGT: 


1 


Vær  en  god  ven  og  vis 
interesse  hele  måneden 
igennem. 


2 Planlæg  besøgene  i  for- 
vejen, og  besøg  familier- 
ne på  et  fastsat  tids- 
punkt hvis  muligt. 


3 Forbered  dig  åndeligt  og 
tilskynd  til  åndelig 
vækst. 

4 Søg  efter  muligheder  for 
at  tjene  og  hjælpe  fami- 
lierne. 


SKRIV  TIL  OS: 

Inden  1.  juli  1989: 

Hvordan  hjælper  man  si- 
ne børn  til  at  opnå  et 
åndeligt  vidnesbyrd  om 
evangeliet? 

Inden  1.  september 
1989: 

Hvordan  bliver  jeg  en 
bedre  nabo? 

Inden  1.  december 
1989: 

Hvordan  overvindes  ne- 
gative følelser  og  hold- 
ninger? 


Har  du  lyst  til  at  skrive 
til  os  om  oplevelser,  er- 
faringer eller  successer  i 
forbindelse  med  oven- 
nævnte emner?  Del  dem 
med  Stjernens  læsere  ved 
at  sende  os  et  brev  på 
100-150  ord  Skriv  til 
redaktionen  af  Stjernen, 
Hans  Egedesgade  21, 
2200  N.  Indsendte  bidrag 
vil  om  nødvendigt  blive 
redigeret  eller,  hvis  de  er 
for  lange,  forkortet  Bi- 
drag der  indsendes  efter 
ovennævnte  datoers  ud- 
løb, kan  ikke  blive  op- 
taget 


Månedens  billede 


Månedens  billede  er 
denne  gang  fra  Rebild 
Bakker  hvor  Dan- 
marks Mormonkor 
har  taget  opstilling  for 
at  synge  »  Vor  Herre 
er  min  hyrde  god«. 
Koret,  der  blev  dannet 
i  1967  bestod  den  dag 
af  72  stemmer  fra  he- 
le landet  Det  havde 
netop  fået  nye  »uni- 
former« og  havde  stor 
succes.  (Arkiv:  Jørgen 
Ljungstrøm). 

Forfatterkonkurrencens 
vindere 


Vi  bringer  her  resultatet  af  for- 
fatterkonkurrencen 1988.  Der 
blev  kåret  3  vindere: 
Henning  Jensen,  Horsen  for 
novellen  »Du  har  reddet  mit 
liv«,  Grethe  Kastrup  for  digtene 
»Længsel«  og  »Hjemve«  og 


Grethe  Ljungstrøm  for  den  per- 
sonlige beretning  »Min  positiv- 
bog hjælper  mig«. 
Vi  siger  tillykke  til  de  tre  vin- 
dere og  takker  alle  dem  som 
indsendte  til  konkurrencen. 
Der  kom  ialt  22  bidrag. 


Vinder  af 


Grethe  Kastrup  er  kunstmaler  og 
skriver  digte.  Når  hun  har  skre- 
vet et  digt,  maler  hun  det  ofte 
bagefter  og  hun  maler  ikke  uden 
inspiration.  Blev  medlem  af  Kir- 
ken i  februar  1988. 


LÆNGSEL 


Ved  bjergets  lænkede  fødder  - 

gennem  lasede,  forrevne  klipper  - 

græder  jeg,  skuende  opad 

af  længsel  mod  soltindrende  højder 

bort  fra  dale  og  tågers  slør  - 

flygtende  fra  mørket  i  mir  eget  indre, 

fra  mine  tanker,  der  som  urolige  nordlys 

flakkende  søgende  den  bestandige  stjerne, 

der  evigt  står  vagt  -  tindrende  på  fløjlsdunkel  himmel, 

kaldende  -  kaldende  ja,  ledende  mig  hen, 

hvorfra  jeg  gik  ud, 

og  hvortil  jeg  skal  vende  tilbage. 


HJEMVE 


Jeg  aner  et  sted  jeg  længes  imod  - 
hvor  kærlighed  aldrig  kan  visne  - 
det  er  som  et  sted,  jeg  i  fortid  forlod, 
et  sted  hvor  jeg  bedre  end  her,  alt  forstod. 
Min  Skaber  -  hvorfra  dette  lys, 
det  som  du  sendte  mig  nys? 
Som  rosens  aura  det  faldt. 
Hav  tak  -  en  lise  for  trætte  tanker  - 
du  mig  skænked  guddommelig  fred. 
Grethe  Kastrup. 


Grethe  Kastrups  illustration  til  sine  digte. 

Grethe  Ljungstrøm  er  til  daglig  oversætter  og  har  været  medlem  siden 
august  1956.  Hun  er  gift  og  har  3  børn  og  7  børnebørn.  Skriver  meget 
om  alt  hvad  hun  oplever. 


Min  positivbog 
hjælper  mig 

1987  var  for  mig  et  år,  som 
jeg,  da  året  var  gået,  godt 
syntes,  at  jeg  kunne  have  und- 
været. 

Det  var  året  hvor  vi  i  den 
nærmeste  familie  oplevede  2 
dødsfald  og  sygdomme  og  hav- 
de flere  alvorlige  problemer. 

Da  vi  nåede  julen  følte  jeg 
mig  som  en  kat,  der  hele  tiden 
har  kløerne  ude,  og  jeg  var  al- 
vorligt bange  for  at  forhærde 
mit  hjerte. 

Jeg  har  altid  følt  mig  meget 
afhængig  af  Herren,  hvorfor  jeg 
fra  barn  har  bedt  meget.  Men  i 
1987  tilbragte  jeg  nok  flere  ti- 
mer på  knæ  og  lagde  flere  bøn- 


ner i  templet  end  nogensinde 
før  i  mit  liv. 

Og  Herren  kunne  ikke  have 
hjulpet  mig  på  nogen  smukkere 
måde  end  han  gjorde.  Vores 
sønnedatter  har  altid  givet  helt 
specielle  gaver.  Herren  har  vel- 
signet hende  med  en  særlig  ev- 
ne til  at  se,  hvordan  hun  kan 
glæde  andre.  Denne  jul,  hvor 
hun  var  13  år  gammel,  var 
hendes  gave  til  mig  noget  helt 
specielt.  Trine  kender  min  iver 
efter  at  skrive  dagbog,  og  hun 
havde  fundet  en  meget  smuk 
kalenderbog  med  nogle  dejlige 
billeder  af  årstidens  blomster. 
Jeg  blev  meget  rørt  over  denne 
betænksomme  gave  og  beslut- 
tede mig  til,  at  den  skulle  bru- 
ges til  noget  særligt  -  ikke 
mindst  fordi  der  kun  var  4  lin- 
jer at  skrive  på  hver  dag. 


Jeg  vidste  at  jeg  var  nødt  til 
at  tænke  positivt,  hvis  jeg  skulle 
have  mine  »kattekløer«  på 
plads  igen,  og  jeg  besluttede 
mig  derfor  til  at  nedskrive  en 
positiv  oplevelse  hver  dag  i  den 
nye  smukke  bog. 

Ved  slutningen  af  1988  var 
det  faktisk  lykkedes  mig  at 
nedskrive  noget  positivt  hver 
dag.  Det  var  en  kæmpe-udfor- 
dring at  skulle  gøre  det,  og  det 
var  bestemt  ikke  altid  lige  let. 
Men  det  har  åbnet  mine  øjne 
for  mange  ting,  som  jeg  før  be- 
tragtede som  en  selvføllge.  Der 
var  en  dag,  hvor  jeg  beundrede 
et  snefnug  for  at  finde  noget 
andet  at  skrive  om  end  det 
sædvanlige  -  dagene  skulle  hel- 
ler ikke  være  ens,  og  tro  mig 
det  er  de  heller  ikke  for  nogen 
af  os. 

Da  året  var  omme  havde  jeg 
lært  at  være  mere  vågen  over- 
for flere  goder  end  nogensinde 
før:  på  mine  medmenneskers 
smil  og  tjenester,  på  naturens 
skønhed,  bare  den  lige  omkring 
os,  ja,  fugle  og  små  egern  i  ha- 
ven. Jeg  har  lært  at  sætte  pris 
på  en  åbenhjertig  samtale  med 
en  søster,  på  min  mands  og  mi- 
ne børns  støtte  og  opmærksom- 
hed, og  jeg  har  set  noget  ved 
min  mor,  der  nu  er  over  90  år, 
som  jeg  ikke  tidligere  har  været 
opmærksom  på. 

Men  jeg  må  indrømme,  at 
der  også  har  været  dage,  hvor 
jeg  har  tænkt.  »I  morgen  bliver 
der  nok  ikke  noget  at  skrive 
om!« 

Som  nu  den  aften  vi  kom 
hjem  og  så,  at  der  havde  været 
indbrud  i  vores  hus.  Indholdet  i 
skabe  og  skuffer  lå  hulter  til 
bulter  på  gulvet,  og  de  uden- 
landske penge  vi  havde  fået  til- 
overs efter  vores  tempelture  til 
Stockholm  og  efter  et  dejligt 
besøg  hos  vores  datter  i  USA, 
var  væk,  foruden  andre  ting 
som  lader  sig  erstatte. 

Kunne  der  være  noget  posi- 
tivt ved  et  indbrud?  Pludselig 
kom  jeg  til  at  tænke  på  skrift- 
stedet i  Mattæus  6:19:  »Saml 
jer  ikke  skatte  på  jorden,  hvor 
møl  og  rust  kan  fortære,  og 
hvor  tyve  bryder  ind  og  stjæ- 


ler.« Og  jeg  blev  pludselig  så 
lykkelig,  fordi  vi  ikke  ejer  no- 
get, som  ikke  kan  erstattes,  og 
fordi  tyvene  var  så  »elskværdi- 
ge«, at  de  ikke  øvede  hærværk 
eller  ødelagde  vores  forråd  i 
fryseren,  hvilket  ofte  sker  ved 
indbrud.  Jeg  blev  også  klar 
over  at  det  kostbareste  vi  ejer 
er  vort  vidnesbyrd  om  evange- 
liet og  det  deler  vi  hellere  end 
gerne  med  andre,  og  det  behø- 
ver de  ikke  at  stjæle,  de  får  det 
godvilligt.  Så  også  tyveriet  fik 
jeg  vendt  til  noget  positivt,  og 
den  knugende  følelse,  man  får 
efter  et  indbrud  i  ens  hjem,  for- 
lod mig  helt. 

I  søndagsskolens  seniorklasse 
gennemgik  vi  i  1988  Mormons 
Bog,  og  vi  har  lært  meget  deraf. 
Der  er  mange  skriftsteder  som 
har  gjort  et  fornyet  indtryk  på 
mig,  men  der  er  især  et,  som 
står  tydeligt  i  min  erindring  - 
og  nu  i  min  positivbog,  det  er 
Mormon  9:14  der  handler  om 
dagen  hvor  den  Helliges  dom 
kommer  over  os,  da  vil  den 
»som  er  lykkelig,  forblive  lyk- 
kelig, og  den  som  er  ulykkelig, 
skal  fremdeles  være  ulykkelig.« 
Jeg  ønsker  ikke  »fremdeles  væ- 
re ulykkelig«,  så  jeg  må  hellere 
fortsætte  med  at  samle  på  posi- 
tive oplevelser  også  i  de  kom- 
mende år.  □ 
Grethe  Ljungstrøm. 

Synger 
og  vinder 

Seoul,  Korea.  Ældste  Todd 
Deymour,  der  er  missionær  i 
Korea  Seoul  vestlige  mission 
vandt  fornylig  førstepladsen  i 
den  21.  koreanske  sangkonkur- 
rence for  udlændinge.  Et  kore- 
ansk blad  fortæller  at  ældste 
Seymour  sang  på  næsten  fuld- 
kommen koreansk.  Mange  ko- 
reanere vil  i  fremtiden  stifte  be- 
kendtskab med  ældste  Seymo- 
ur eftersom  han  i  den  nære 
fremtid  skal  synge  sin  vinder- 
sang i  det  koreanske  fjernsyn.  □ 
(Church  News). 

Du  har  reddet 
mit  liv 

af  Henning  Jensen 

Det  var  søndag  eftermid- 
dag. Septembersolen  ka- 
stede sine  lave,  gyldne  stråler 
ind  gennem  terrassens  store 
vinduer  og  gav  stuen  et  varmt 
og  hyggeligt  skær.  Kenneth  gik 
omkring  i  det  store  tomme  hus 
uden  rigtig  at  kunne  beslutte  sig 
for,  hvad  han  skulle  fordrive  ti- 
den med.  Han  havde  åbnet  for 
radioen  i  dagligstuen.  Han  lyt- 
tede uopmærksomt,  men  opfat- 
tede dog  Nancy  Sinatras  stem- 
me der  sang.  »You  only  live 
twice,  or  so  it  seems  -  once  for 
your  life  and  once  for  your 
dreams...«  Han  rejste  sig  dovent 
fra  lænestolen,  slentrede  hen  til 
radioen  og  trykkede  på  afbry- 
deren. Lise  havde  ringet.  Hun 
kunne  alligevel  ikke  tage  med 
på  den  cykeltur  ud  langs  fjor- 
den, sådan  som  de  havde  plan- 
lagt til  om  eftermiddagen.  Hun 
var  nødt  til  at  tage  til  korøvel- 
se. Korets  medlemmer  havde 
svært  ved  at  finde  andre  tider 
at  mødes  på  end  søndag  efter- 
middag. De  skulle  have  kon- 
cert i  næste  måned. 

Han  følte  trang  til  at  komme 
ud ...  bare  væk. 

Den  sidste  tid  havde  været 
meget  anstrengende.  Siden  han 
forlod  skolen  før  sommerferien 
efter  en  veloverstået  studenter- 
eksamen, havde  han  arbejdet 
som  medhjælper  på  en  stor 
tankstation,  hvor  der  var  åbent 
alle  døgnets  24  timer.  Om 


knap  to  måneder  skulle  han  til 
Sydamerika  som  missionær,  så 
han  havde  brug  for  at  tjene  og 
opspare  så  mange  penge  som 
muligt.  Mange  dage  i  den  sene- 
ste tid  havde  han  arbejdet  fra  6 
morgen  til  22  aften;  men  nu 
havde  han  også  en  god  sum 
penge  på  sin  bankbog,  takket 
være  dels  sin  sparsommelighed 
dels,  at  han  kunne  bo  gratis  hos 
sine  forældre.  Hans  forældre, 
der  ellers  altid  var  hjemme,  var 
taget  af  sted  til  templet  i  Stock- 
holm, og  de  kom  først  hjem 
igen  næste  søndag.  Han  havde 
således  hele  ugen  til  sig  selv. 
Det  havde  han  egentlig  glædet 
sig  til,  men  nu  vidste  han  ikke, 
hvordan  han  skulle  få  denne 
søndag  eftermiddag  til  at  gå. 
Han  skulle  måske  tage  hen  til 
kirken  og  lytte  til  korøvelsen, 


så  kunne  han  følges  med  Lise 
hjem  bagefter.  Nej,  han  havde 
egentlig  lyst  til  at  komme  ud 
alene  ...  helt  alene  ...  bare  den- 
ne eftermiddag. 

Da  han  kom  udenfor,  havde 
det  lunefulde  septembervejr 
skiftet  fra  gylden  eftermiddags- 
sol til  blæst  med  truende  regn- 
skyer. De  store  træer  i  haven 
havde  allerede  kastet  nogle 
gyldne  blade  på  plænen. 

Kenneth  cyklede  ind  mod 
byen.  Måske  kunne  han  nå  ef- 
termiddagsforestillingen  i  bio- 
grafen. Biografen!  Søndag  efter- 
middag! Han  kunne  høre  sine 
forældres  formanende  stemmer 
og  se  deres  bebrejdende  blikke 
for  sig. 

-  Hej,  Kenneth!  lød  det  plud- 
seligt fra  den  modsatte  side  af 
gaden.  Kenneth  vendte  cyklen 


og  kørte  over  til  det  andet  for- 
tov. Det  var  Lars  der  havde 
råbt.  -  Hvor  skal  du  hen  i  den 
fart?  spurgte  Lars  med  et  smil. 
-Åh,  ingen  steder,  tror  jeg. 

-  Det  er  nyt  at  se  dig,  hvad 
går  du  og  laver? 

-  Jeg  arbejder  og  sparer  pen- 
ge sammen  til  min  mission. 

-  Ja,  jeg  beundrer  dig  godt 
nok,  men  jeg  kunne  ikke  holde 
til  det  ræs.  Det  var  godt  et  års 
tid  siden,  at  Kenneth  sidst  hav- 
de talt  med  Lars.  De  havde  væ- 
ret gode  kammerater,  men  i  15- 
16  års  alderen  havde  Lars  for- 
ladt skolen  og  været  heldig 
med  at  få  en  læreplads  som  au- 
tomekaniker; men  samtidig  var 
han  holdt  op  med  at  komme  i 
kirken  om  søndagen.  Derfor 
var  der  gået  længere  og  længere 
tid  mellem,  at  Lars  og  Ken- 
neths veje  havde  krydset  hinan- 
den. 

-  Går  du  med  op?  spurgte 
Lars.  Jeg  har  fået  min  egen  lille 
lejlighed  heroppe  på  4.  sal. 

Lars'  lejlighed  var  lille,  men 
hyggelig  med  skrå  vægge  og  et 
par  store  lænestole  foran  fjern- 
synet. Rundt  omkring  stod 
tomme  ølflasker  og  fyldte  aske- 
bægre. 

-  Ja  undskyld,  her  roder  lidt, 
sagde  Lars.  Jeg  havde  et  lille 
party  i  aftes.  Vil  du  ha'  en  øl? 
Nåh  nej,  undskyld!  Men  nu 
skal  du  høre,  jeg  har  fri  i  denne 
uge,  og  jeg  har  sammen  med  et 
par  af  gutterne  planlagt  en  tur 
til  vestkysten.  Vi  må  bo  i  Kar- 
stens fars  sommerhus,  han  er 
smadderfyldt  med  penge,  altså 
Karstens  far.  Kunne  du  ikke 
tænke  dig  at  komme  med? 

Kenneth  tænkte.  Han  var  jo 
alene  hjemme.  Forældrene  var 
vel  anbragt  i  Stockholm,  og 
han  kunne  godt  tage  fri  fra  sit 
arbejde  på  tankstationen.  Og 
trængte  han  ikke  også  til  at 
slappe  lidt  af  måske? 

-  Joh,  det  lyder  enormt 
skægt,  men  ... 

-  Ja,  ikke?  Tænk  over  det  til 
i  morgen,  hvis  jeg  ikke  hører 
fra  dig,  henter  jeg  dig  ved  otte- 
tiden. Men  ved  du,  hvad  du 
skal?  Du  skal  med  ud  og  prøve 
min  bil!  Far  her  har  nemlig  fået 


Han  syntes  aldrig  at  Lise  havde  set  så  sød  ud  som  nu. 

rer. Er  kontorassistent,  men  har 
også  tidligere  oversat  for  Kirken. 


vogn,  hvad  siger  du  så?  Jeg 
købte  den  billigt  nede  på  værk- 
stedet, hvor  jeg  arbejder.  Den 
var  næsten  totalskadet,  men 
takket  være  min  flid  og  finger- 
færdighed har  jeg  fået  den  sat  i 
stand.  Vil  du  med  en  tur? 

Den  lille  sportsvogn  strålede 
nylakeret. 

-  Man  er  vel  fagmand!  Man 
bliver  ligesom  mere  glad  for 
den,  når  man  selv  har  sat  den  i 
stand.  Du  skulle  bare  have  set, 
hvilket  vrag  den  var,  da  jeg 
overtog  den. 

Lars  satte  sig  glad  og  selvsik- 
ker til  rattet  og  styrede  vognen 
hen  ad  gaden.  Snart  var  de 
uden  for  byen.  Lars  drejede 
vognen  ned  ad  en  sidevej,  der 
førte  til  stranden  og  camping- 
pladsen. Her  var  der  helt  øde 
og  mennesketomt.  Sommeren 
var  forbi.  De  udenlandske 
campister  havde  forlængst  for- 
ladt landet  og  var  rejst  hjem. 
Solen,  der  nu  stod  meget  lavt, 
sendte  nogle  blege  lysglimt  hen 
over  den  forblæste  strand.  Kun 
henne  omkring  cafeteriet,  der 
stadig  havde  åbent,  holdt  et  par 
biler  parkeret  side  om  side  med 
en  flok  motorcykler. 

-  Hva'  med  en  burger? 
spurgte  Lars. 

-  Jeg  har  vist  ingen  penge 
med,  sagde  Kenneth. 

-  Tænk  ikke  på  det,  far  her 


betaler! 

De  spiste  et  par  burgere,  og 
Lars  købte  en  øl  til  sig  selv  og 
en  sodavand  til  sin  ven.  Ken- 
neth så  beundrende  -  og  lidt 
misundeligt  måske  -  på  Lars, 
hvordan  han  selvfølgeligt  og 
selvsikkert  skænkede  sin  øl  op  i 
glasset  og  drak,  og  hvorpå  han 
rutineret  trak  en  pakke  cigarret- 
ter op  af  inderlommen,  fiskede 
en  frem  og  tændte  med  sin 
lighter,  som  han  derefter  med 
en  glidende  bevægelse  og  ver- 
densmandsmine stak  ned  i  lom- 
men på  sine  cowboybukser,  alt 
mens  hele  hans  opmærksom- 
hed tydeligt  var  koncentreret 
om  et  par  piger  længere  frem- 
me i  lokalet. 

-  Det  er  rart,  at  man  nu  ef- 
terhånden er  blevet  uafhængig 
af  de  gamle,  sagde  Lars  og 
sendte  en  røgsky  op  mod  loftet. 

-  Ganske  vist  forlod  jeg  sko- 
len midt  i  10.  klasse,  men  jeg 
har  da  klaret  at  få  min  egen  lil- 
le lejlighed  og  sportsvogn.  Des- 
uden kan  jeg  sælge  sportsvog- 
nen og  tjene  fedt  på  den,  fordi 
jeg  selv  har  sat  den  i  stand.  Så 
jeg  kan  købe  en  større  og  dyre- 
re vogn. 

Kenneth  kiggede  ud  af  vin- 
duet og  tænkte  på  sin  bankbog, 
og  på  alle  de  timer  han  havde 
arbejdet  de  sidste  måneder,  og 
han  tænkte  på  sin  forestående 
mission,  som  han  havde  forbe- 
redt sig  til  siden  så  langt  tilbage 
han  kunne  huske,  og  han  tænk- 
te på  Lise. 

På  vejen  tilbage  mod  byen 
begyndte  mørket  at  sænke  sig 
over  landskabet,  og  det  var  ble- 
vet køligt. 

Snart  holdt  de  igen  foran 
Lars'  opgang. 

-  Går  du  med  op  og  snakker 
lidt?  spurgte  Lars. 

-  Jeg  må  nok  hellere  se  at 
komme  hjem,  hørte  Kenneth 
sig  selv  sige  og  gik  hen  imod 
sin  cykel,  der  stod  lænet  op  ad 
husmuren. 

-  Nå  ja,  de  gamle  venter  dig 
vel,  sagde  Lars  med  et  smil,  der 
forekom  Kenneth  at  være  lidt 
drilsk. 

Kenneth  tænkte  på  forældre- 
ne, der  var  i  Stockholm,  og  tog 


fat  i  sin  cykel  for  at  starte  på 
hjemturen. 

-  Har  du  tænkt  på,  om  du  vil 
med  på  turen  i  morgen?  spurg- 
te Lars. 

Kenneth  hørte  sig  selv  sige:  - 
Ja,  ved  du  hvad,  jeg  tror  egent- 
lig gerne  jeg  vil  med.  Det  med 
arbejdet  kan  jeg  sagtens  klare, 
og  jeg  har  haft  så  meget  at  gøre 
på  det  seneste,  at  jeg  trænger  til 
at  slappe  lidt  af.  De  gamle  er  i 
Stockholm  hele  ugen,  så  jeg  ... 

-  Jamen,  den  er  mægtig,  du. 
Selvom  turistsæsonen  er  forbi, 
så  skal  vi  nok  finde  ud  af  at  rå- 
hygge os  derovre  på  vestkysten. 
Jeg  har  købt  ind. 

-  Hvis  I  kommer  og  henter 
mig  i  morgen,  så  skal  du  lige 
have  min  adresse,  sagde  Ken- 
neth, for  vi... 

-  Din  adresse?  Jamen,  den 
kender  jeg  jo.  Vi  har  leget  sam- 
men fra  da  vi  gik  i  skole. 

Kenneth  tænkte  på  det  store 
tomme  hus,  på  den  uge  der  lå 
foran  ham,  hvor  han  var  helt 
alene  ...  og  fri  ...  Han  tænkte  på 
Lise  og  på  sin  mission  og  på  si- 
ne forældres  ros  for  hans  flid  og 
sparsommelighed,  på  biskop- 
pens opmuntrende  ord  og  ven- 
lige smil,  på  alle  de  år,  hvor 
han  havde  forberedt  sig. 

-  Nåja,  selvfølgelig  kender 
du  min  adresse.  Jeg  er  vist  lidt 
forvirret  i  dag.  Kenneth  følte 
sig  med  et  fri  og  lettet,  sprang 
op  på  sin  cykel  og  suste  hjem- 
ad, alt  hvad  remmer  og  tøj 
kunne  holde. 

Men  han  sov  uroligt  den  nat. 
Han  kørte  i  sportsvogn.  Han 
kørte  hurtigt ...  sammen  med 
Lars  ...  sammen  med  Lise  ... 
nej,  det  var  alligevel  ikke  Lise. 
De  travede  langs  havet,  bølger- 
ne slog  ind  mod  kysten,  slog 
ind  over  dem.  De  sad  ved  et 
bål  på  stranden,  det  var  måne- 
skin. De  drak  øl,  og  Lise  drak 
øl,  nej,  det  var  alligevel  ikke  Li- 
se. 

Han  vågnede  badet  i  sved. 
Klokken  var  kun  6.  Han  måtte 
skynde  sig.  Om  lidt  kom  Lars 
og  hentede  ham.  Åh  nej,  Lars 
ville  ikke  komme  og  hente 
ham.  Han  kendte  jo  ikke  den 
nye  adresse.  Lars  vidste  ikke,  at 


Kenneths  forældre  var  flyttet 
for  et  halvt  år  siden.  Lars  ville 
ikke  kunne  finde  ham,  før  de 
andre  gutter  havde  overtalt 
ham  til  at  opgive  at  lede  efter 
ham.  De  ville  have  travlt  med 
at  komme  afsted.  Kenneth 
vendte  sig  om  på  den  anden  si- 
de og  prøvede  at  falde  i  søvn 
igen.  Han  kunne  ikke.  Tanker- 
ne blev  ved  med  at  køre  rundt  i 
hovedet  på  ham.  Han  stod  op, 
tog  et  brusebad,  klædte  sig  på 
og  gjorde  sig  klar  til  at  gå  på 
arbejde. 

Da  ringede  det  på  døren. 
Han  kiggede  på  uret.  Klokken 
var  kun  lidt  over  7.  Var  det 
Lars  allerede?  Havde  han  alli- 
gevel fundet  hans  nye  adresse? 
Han  gik  tøvende  hen  til  døren 
og  blev  stående.  Det  ringede 
igen.  Han  åbnede. 

-  Jamen,  Lise  kommer  du  på 
denne  tid  af  dagen? 

-  Jeg  vidste  jo,  at  du  var  ale- 
ne hjemme  og  skulle  på  arbej- 
de. Jeg  ved  også,  at  det  med  at 
sørge  for  mad  ikke  er  dit  spe- 
ciale. Mor  har  dækket  morgen- 
bordet. Jeg  har  lånt  fars  vogn. 
Hvis  du  kører  med  mig  hjem 
og  spiser  morgenmad  nu,  kan 
jeg  køre  dig  på  arbejde  bagef- 
ter. 

Han  syntes  aldrig,  at  Lise 
havde  set  så  sød  ud  som  lige 
nu.  Morgensolen  fik  hendes 
blonde  hår  til  at  lyse,  og  hendes 
øjne  smilede  glade  til  ham. 

-  Lise,  du  er  en  skat!  Du  har 
reddet  mit  liv! 

-  Nå,  så  udhungret  kan  du 
vel  ikke  være  blevet  siden  i  går. 

-  Du  har  reddet  mit  liv,  at 
du  ved  det! 

-  Pjattehoved! 

Få  minutter  senere  er  de  i 
Lises  fars  Volvo  på  vej  mod  Li- 
ses hjem.  Hele  hendes  opmærk- 
somhed er  koncentreret  om  at 
køre  vognen,  og  Kenneth  be- 
tragter hende  intenst.  Hun  har 
reddet  mit  liv,  tænker  han,  og 
føler  sig  glad  og  lettet. 

-  Du  Lise,  gider  du  ikke 
køre  en  omvej  forbi  Lars' 
adresse.  Jeg  har  en  vigtig  be- 
sked til  ham.  Den  skal  han  ha- 
ve inden  klokken  8.  Det  tager 
kun  et  lille  øjeblik.  □ 

Præsident  Jacobs  og  hans 
hustru  tager  afsked  med  Danmark 


Nu  er  tiden  inde  til  atter  at 
sige  farvel.  Vi  har  haft  vid- 
underlige oplevelser  på  vores 
mission,  og  de  tre  år  er  gået  alt 
for  hurtigt. 

Vi  elsker  Danmark  og  er 
taknemmelige  for  hver  eneste 
dag  af  de  fem  år,  vi  har  tilbragt 
i  dette  »yndige  land«.  Da  vi 
kom  tilbage  til  Danmark  i 
1986,  følte  vi  os  hjemme  i  sam- 
me øjeblik  vi  ankom. 

Vi  elsker  skovene,  husene  og 
haverne,  himlen,  søerne,  byerne 
og  havet  -  der  altsammen  er  så 
smukt.  Vi  elsker  folket,  men 
frem  for  alt  de  hellige.  Vi  på- 
skønner jeres  trofasthed  overfor 
Frelseren,  overfor  evangeliet, 
der  er  gengivet  i  dets  fylde,  og 
vi  har  set,  hvordan  I  trofast  tje- 
ner hinanden.  Vi  elsker  at  høre 
jeres  vidnesbyrd,  som  vi  har 
gjort  det  så  mange  gange  til  vo- 
re møder  og  i  jeres  og  vores 
hjem.  De  fleste  af  de  nyom- 
vendte  har  været  så  venlige  at 
nedskrive  deres  omvendelseshi- 
storie til  mig.  Det  er  kostbare 
perler  som  vil  være  af  evig  vær- 
di for  os. 


Nøglen  til  Kirkens  vækst  i 
Danmark  er  medlemmer,  der 
engagerer  sig  i  missioneringen, 
og  medlemmer  der  giver  vore 
dygtige,  trofaste,  veltrænede 
fuldtidsmissionærer  henvisnin- 
ger. Vi,  som  har  fået  del  i  evan- 
geliets store  lykke  og  velsignel- 
ser, har  hver  især  en  pligt  og  et 
ansvar  for  at  advare  vores  næ- 
ste (L&P  88:81).  Husk,  at  I  ik- 
ke behøver  at  frygte,  Gud  er 
med  os  (L&P  50:41).  Må  I  væ- 
re i  besiddelse  af  det  mod,  som 
Paulus  taler  om,  så  I  lukker 
munden  op  og  giver  dette 
prægtige  budskab  videre  (Ro- 
merne 1:15-16). 

Vi  vidner  for  jer  om,  at  Gud 
lever.  Jesus  er  den  opstandne 
Frelser,  som  lever  og  elsker  os. 
Mormons  Bog  er  Guds  ord, 
som  vi  har  fået  gennem  profe- 
ten Joseph.  Kirken  er  gengivet 
til  jorden  i  dens  fylde,  og  den 
ledes  af  en  levende  profet  i  vo- 
re dage. 

Vi  elsker  jer.  Tak  for  denne 
gang.  På  gensyn.  □ 
Dee  og  Kay  Jacobs. 


Da  vi  kom  til  Stockholm 
blev  vi  tilbudt  en  lejlighed 
med  alle  moderne  faciliteter  i 
nærheden  af  templet.  Når  man 
kommer  inden  for  templets 
mure,  opdager  man  hurtigt,  at 
det  ikke  er  en  almindelig  verds- 
lig arbejdsplads.  Dagen  begyn- 
der med  bøn,  vidnesbyrd,  in- 
struktion og  uddelegering  af 
forskellige  arbejdsopgaver  un- 
der tempelpræsidentskabets  le- 
delse. Arbejdet  er  tilrettelagt  så- 
ledes, at  to  hold  tempelmissio- 
nærer arbejder  på  skift,  første 
uge  på  formiddagshold  og  næ- 
ste på  eftermiddagshold.  For  at 
kunne  betjene  alle  søskende  fra 
Skandinavien  er  det  nødvendigt 
at  lære  nogle  sætninger  på 
norsk,  svensk  og  finsk.  Tempel- 
arbejde  er  i  sandhed  Elias'  ånd 
og  magt  der  udføres  i  praksis, 
det  største  barmhjertigheds-  og 


kærlighedsarbejde,  det  er  opfyl- 
delsen af  Malakias'  profeti,  om 
Elias'  komme,  for  at  vende  fæ- 
drenes hjerter  til  børnene  og 
børnenes  hjerter  til  deres  fædre. 
Mal.  4:5,6.  At  være  tempelmis- 
sionærer er  forbundet  med  sto- 
re velsignelser,  at  hjælpe  sø- 
skende til  at  modtage  deres  be- 
gavelser og  hjælpe  vore  afdøde 
slægtninge  og  venner  at  mod- 
tage det  sande  evangelium.  Vor 
himmelske  Fader  er  den  bedste 
arbejdsgiver.  I  templet  findes  de 
bedste  arbejdsforhold,  et  ægte 
søster-  og  broderskab,  næste- 
kærlighed, hjælpsomhed  og 
kærlighed  til  at  tjene.  Det  var 
en  periode  der  styrkede  vort 
eget  ægteskab  og  gav  os  mange 
venner  for  livet;  en  uforglem- 
melig oplevelse.  □ 
Elisabeth  og 
Aage  Pedersen 


Templet  i  Stockholm  i  Sverige. 

stumer,  så  alene  entreen  var 
herlig. 

Den  2.  gruppe  skulle  lave 
sandwich,  hvortil  der  i  forvejen 
var  købt  ind  til,  men  gruppen 
fik  besked  på  at  bruge  fantasien 
og  det  skal  jeg  love  for  det 
blev,  for  det  blev  til  nogle  herli- 
ge velsmagende  madder. 

3.  gruppe  blev  sat  til  at  lave 
lagkager,  en  med  creme,  sylte- 
tøj og  flødeskum,  en  med  rå- 
creme, kiwi,  banan  og  lyserød 
glasur  og  flødeskum,  en  med 
turkisfarvet  glasur  og  små  på- 
skeæg osv.  Nogle  piskede,  no- 
gen hakkede  nødder,  nogen  åb- 
nede dåser.  Og  ind  i  mellem 
skulle  der  jo  vaskes  op,  og  det 
var  bestemt  heller  ikke  kedeligt, 
når  man  tænker  på  alle  de  for- 
skelligt farvede  glasurer. 

Aftenen  sluttede  selvfølgeligt 
med  at  vi  så  skuespillet  og  nød 
resultatet  af  alle  vore  anstren- 
gelser, og  det  var  lige  ved  at  vi 
ikke  havde  tid  til  at  hygge  os 
med  forfriskningerne  for  bare 
hygge!  □ 

Jørgen  Ljungstrøm 
og  Jonna  Engman. 

Hjælpeforeningens  147  års 
fødselsdag 


Overalt  i  Danmark  fejres 
Hjælpeforeningens  fød- 
selsdag i  ward  og  grene.  Vi  har 
modtaget  et  par  referater. 

I  Københavns  3.  ward  blev 
den  fejret  den  14.  marts  med 
en  vellykket  fest  med  ca  100 
deltagere  og  heraf  var  22  ikke- 
medlemmer,  men  dagen  havde 
også  været  omtalt  i  lokalaviser- 
ne og  Gladsaxe  lokalradio,  som 
endda  havde  inviteret  Mary 
Kaiser  og  Carsten  Gram  til  en 
1/2  times  interview,  en  udsen- 
delse der  var  meget  positiv. 
Dagens  emne  blev  illustreret 


ved  optrin,  sang,  musik  og 
dans.  Man  viste  hvordan  kvin- 
dens stilling  var  i  de  forskellige 
tidsperioder,  lige  fra  1842  da 
Joseph  Smith  organiserede 
Hjælpeforeningen  og  op  til  vo- 
re dage. 

Vi  følte  os  virkelig  hensat  til 
»gamle  dage«  fordi  de  medvir- 
kende -  unge  og  gamle,  børn 
og  ældre,  mænd  og  kvinder  gik 
til  opgaven  med  liv  og  lyst  og  i 
klædedragt  og  med  frisurer  fra 
de  pågældende  tidsperioder. 

Mellem  optrinene  -  der  skal 
jo  tid  til  omklædning  etc  -  var 


der  sang  og  musiknumre,  også  i 
Hjælpeforeningens  ånd. 

Aftenen  sluttede  med  serve- 
ring af  croissanter  med  lækker 
salat  og  linser.  På  seperate  bor- 
de var  der  udstillet  prøver  på 
nogle  af  Hjælpeforeningens  ak- 
tiviteter: håndarbejder,  strikke- 
de tæpper  og  børnetøj  til  Mot- 
her Theresa-projektet,  musik, 
forråd,  slægtshistorie,  litteratur 
m.v. 

I  2.  ward  havde  man  en  fest- 
lig, men  utraditionel  aften.  Alle 
var  involveret  og  fik  deres  del 
at  gøre  i  løbet  af  aftenen. 

Først  var  der  en  dejlig  lektie, 
hvorefter  der  blev  opdelt  i  tre 
grupper.  Den  1.  gruppe  skulle 
indstudere  et  »skuespil«  og  det 
blev  Klodshans.  Det  blev  me- 
get festligt  for  alle  havde  klædt 
sig  ud  i  forhåndenværende  ko- 


ru  glimt  fra  3.  wards  underhold- 
ning. Foto:  Lena  Pang. 


HERNING  GREN 


skulder  at  græde  ved,  det  er 
dejligt!  Og  missionærerne  ved 
godt,  hvor  deres  »mor«  bor, 
nemlig  lige  rundt  om  hjørnet 
ved  kirken. 


Der  kan  også  ske  en  masse  i 
en  lille  gren,  og  her  er  lidt 
om,  hvad  Herning  har  at  byde 
på. 

Herningegnen  burde  være 
kendt  over  det  ganske  land  for 
dens  store  industri.  Der  er  ca. 
30.000  indbyggere  og  de  be- 
skæftiger sig  med  at  lave  triko- 
tage, spinde  uld,  væve  og  holde 
udstillinger.  Og  i  byens  store 
kongrescenter  har  Aarhus  stav  i 
de  senere  år  holdt  sine  konfe- 
rencer. 

Byen  var  oprindelig  en 
landsby  med  21  indbyggere  i 
1 840,  så  der  er  virkelig  sket  no- 
get siden  da. 

Blandt  alle  de  foretagender 
der  findes  i  byen  er  også  Jesu 
Kristi  Kirke  af  Sidste  Dages 
Hellige.  Ganske  vist  ikke  man- 
ge, men  Herrens  kirke  er  der 
og  der  sker  en  masse,  selvom 
grenen  er  lille  hvad  medlemstal 
angår,  og  omend  de  er  få,  så  er 
de  initiativrige. 
Grenspræsidenten 

Grenspræsidenten  i  Herning 
hedder  Ejvind  Sørensen,  og  er 
vaskeægte  herningenser.  Han 
blev  født  lige  nord  for  Herning 
for  55  år  siden,  i  Gullestrup, 
hvor  hans  forældre  drev  land- 
brug. Hans  far  var  af  gammel 
smedeslægt,  og  i  1947  flyttede 
familien  ind  til  byen,  og  ti  år 
senere  byggede  Ejvind,  hans  far 
og  hans  bror  sammen  traktor- 
og  maskinværkstedet  »Sørensen 
&  Sønner«.  Ejvind  kom  først 
for  alvor  ind  i  firmaet  i  1958, 
idet  han  havde  arbejdet  3y2  år 
på  flyvestation  Karup  som  fly- 
vemekaniker. Nu,  hvor  både 
hans  far  og  bror  er  borte,  driver 
Ejvind  værkstedet  sammen 
med  sin  hustru  Ruth,  som  ar- 
bejder på  kontoret. 

Ruth,  som  Ejvind  hentede  i 
Ålborg,  blev  viet  til  ham  d.  19. 
juli  1980.  Ruth  var  da  medlem 


Primarykoret  i  Herning.  Tk  ses  præsidentinden  Kirsten  Møller,  i  midten  står  ældste  Hammer. 


af  Kirken,  og  gennem  hendes 
trofasthed  og  eksempel  lærte 
Ejvind  Kirken  at  kende. 

William  Ørum-Pedersen,  der 
var  grenspræsident  i  Herning  i 
1983,  havde  bedt  Ejvind  tænke 
alvorligt  over,  om  han  snart 
skulle  døbes.  Filuren  Ejvind 
købte  sig  så  et  par  hvide  sok- 
ker, og  gik  til  sin  grenspræsi- 
dent. Ørum-Pedersen  kom  hur- 
tigt ud  fra  kontoret  igen,  hæ- 


vede de  hvide  sokker  i  vejret, 
og  fortalte  alle  de  andre,  at  der 
nu  skulle  være  dåb! 

Ejvind  Sørensen  blev  døbt  d. 
14.  okt.  1983,  og  blev  1/2  år 
efter  ordineret  til  ældste.  De- 
cember 1984  blev  br.  Sørensen 
opretholdt  som  grenspræsident 
i  Herning  gren,  og  har  siden 
virket  som  sådan.  Hos  Ruth  og 
Ejvind  går  ingen  forgæves,  hvis 
de  har  brug  for  hjælp  eller  en 


Grenspræsident 

Ejvind 

Sørensen. 


Initiativer  i  Herning 

Den  anden  tirsdag  i  hver 
måned  har  man  sendetid  på  lo- 
kalradio Herning  kl.  19.  Ud- 
sendelsen går  under  navnet 
»Radio  Moroni«  (som  i  Oden- 
se). Der  sendes  nyheder  om 
Kirken,  der  nævnes  arrange- 
menter og  man  forsøger  at  præ- 
sentere evangeliet  hver  gang 
ganske  kort,  med  lidt  musik 
ind  i  mellem. 

Nyhedsformidlingen  går  og- 
så til  den  lokale  presse  der 
jævnligt  bringer  notater  og 
meddelelser  om  kirkearrange- 
menter. 

I  maj  1988  havde  man  invi- 
teret alle  til  en  »Børn  laver 
koncert-aften«  der  ville  vare  ca. 
30  minutter.  Børnene  havde  in- 
døvet forskellige  numre  under 
ledelse  af  ældste  Carl  Hammer 
som  stod  foran  afløsning.  UP 
havde  syet  nederdele  og  der 
blev  købt  T-shirt  til  drengene. 
På  programmet  var  sange  fra 
»Sound  of  Music«  og  det  blev 
en  festlig  aften,  hvor  der  blev 
krævet  ekstranumre  af  det  dyg- 
tige kor.  Så  sang  man  nogle 
primarysange,  som  børnene  var 
vante  til  at  synge. 

En  anden  gang  inviterede 
man  til  »Åbent  hus«  hvor  der 

også  blev  afholdt  en  koncert 
med  medvirkende  fra  Esbjerg, 
Viborg,  Silkeborg  og  Bording. 
Efter  koncerten  var  der  mulig- 
hed for  at  se  hvad  Hjælpefore- 
ningen laver.  Der  var  »ta-selv- 
bord«  og  udstilling  om  slægts- 
historiske  emner.  Der  var  58  til 
stede  hvoraf  de  18  var  ikke- 
medlemmer. 

Missionærerne  har  haft  stor 
succes  -  ikke  med  at  stemme 
dørklokker  -  men  med  udde- 
ling af  Mormons  Bog.  I  et  stort 
ejendomskompleks  med  375 
lejligheder  tog  60  imod  bogen 
og  12  familier  tog  imod  missio- 
nærerne. I  øjeblikket  undervises 
stadig  5  familier,  og  foreløbig  er 
der  døbt  en,  nemlig  Bente  Niel- 
sen som  omtales  senere.  Der 
bor  mange  nationaliteter  i  om- 
rådet: iranere,  tyrkere,  tamiler 
og  tysktalende.  Da  man  bestilte 
Mormons  Bog  på  de  mange 
forskellige  sprog  spurgte  mis- 
sionskontoret:  »Sig  mig  -  er  I 
kommet  til  Vietnam?«  -  »Nej,« 
svarede  missionærerne,  »men 
der  er  også  vietnamesere  her!« 

Fx  var  der  en  aften  da  mis- 
sionærerne blev  kontaktet  af  en 
iraner  i  bussen,  han  er  siden 
kommet  i  Kirken.  Missionærer- 
ne håber  på  snarlig  dåb,  for 
han  var  kristen  i  forvejen. 

Bodil  Grove  Christensen  er 
en  meget  aktiv  nyhedsformidler 
og  meget  interesseret  i  slægtshi- 
storie. Hun  startede  et  kursus  i 
slægtshistorie  og  efter  oprekla- 
mering i  aviserne  og  lokalra- 
dioen kom  der  20  den  første 
aften  hvoraf  halvdelen  var 
mennesker  udefra,  og  som  al- 
drig havde  hørt  om  Kirken. 
Desværre  faldt  de  fleste  fra  ef- 
terhånden, men  det  er  lige  så 
vigtigt  at  blive  kendt,  og  den 
dag  missionærerne  står  foran  de 
mennesker,  vil  de  måske  være 
mere  lydhøre,  hvem  ved.  Og 
Birgit  er  med  til  at  bringe  Kir- 
ken ud  af  mørket  og  gøre  den 
kendt,  der  hvor  hun  bor,  men 
som  hun  siger:  »Det  er  jo  sindi- 
ge folk  vi  arbejder  med«. 
Primary 

Præsidentinden  for  primary, 
Herning  gren,  hedder  Kirsten 
Møller.  Hun  fortæller  her  selv 


Hjælpeforeningspræsidentinde  Kirsten  Møller 


om  hvordan  hun  lærte  Kirken 
at  kende: 

»Min  første  kontakt  med 
Kirken  var  med  str.  Lyberth,  da 
jeg  mødte  hende  på  Odense 
banegård.  Jeg  var  dårlig,  og 
hun  spurgte,  om  hun  kunne 
hjælpe  mig.  Jeg  bad  hende  om 
at  tale  med  mig,  og  fik  for  før- 
ste gang  lov  at  høre  om  Jesu 
Kristi  Kirke.  Jeg  var  dengang 
16  år.  Næste  kontakt  med  Kir- 
ken var,  da  jeg  lærte  str.  Henny 
Klitgaard  at  kende,  mens  hun 
boede  på  Grønland.  Jeg  fik  at 
vide  af  den  lokale,  danske  poli- 
tibetjent, at  str.  og  br.  Klitgaard 
holdt  søndagsskole  for  deres 
børn  og  at  de  var  anderledes, 
vistnok  fra  pinsemissionen.  Jeg 
blev  nysgerrig,  og  forsøgte  at  få 
mere  at  vide.  Str.  Klitgaard  var, 
syntes  jeg,  lidt  nærig  med  op- 
lysninger, og  det  gjorde  mig  ba- 
re endnu  mere  nysgerrig.  Jeg 
fik  en  Mormons  Bog,  og  blev 
bedt  om  at  læse  3.  Nephi  fra 
kap.  1 1  og  frem,  og  det  gjorde 
et  fantastisk  indtryk  på  mig. 
Herved  fik  jeg  mit  første,  spæde 
vidnesbyrd  om  Kirken  og  Jo- 
seph Smiths  kaldelse.  Str.  Klit- 
gaard bad  mig  om  at  bede 
sammen  med  sig,  og  den  den- 
gang 3-årige  Elisabeths  ærbø- 
dighed under  bønnen  gjorde 
udslaget.  Når  et  3-års  barn 
kunne  vise  så  stor  ærbødighed, 


så  måtte  der  være  noget  om 
det! 

Senere,  da  jeg  var  tilbage  i 
Danmark,  flyttede  jeg  til  Her- 
ning, og  begyndte  igen  at  kom- 
me i  den  apostolske  kirke,  som 
tidligere.  Jeg  vidste  ikke,  at  kir- 
ken, som  hørte  sammen  med 
Mormons  Bog,  var  at  finde  i 
Herning.  Først  da  jeg  gennem 
brevsprækken  fik  et  A-4  papir 
med  en  hilsen  fra  to  missionæ- 
rer, gik  der  noget  op  for  mig. 


De  skrev,  at  de  ville  vende  til- 
bage til  mig  senere,  og  jeg  var 
straks  klar  over,  at  str.  Klit- 
gaard bad  for  mig,  og  jeg  vid- 
ste, at  Gud  havde  sendt  disse 
missionærer. 

Forestil  jer  to  missionærer, 
godt  trætte  og  slukørede,  der 
blev  mødt  med  disse  ord:  »Åh, 
hvor  var  det  godt  I  kom.  Jeg 
har  sådan  ventet  på  jer.«  De 
troede  vist  i  starten,  at  det  var 
en  drøm! 

»Jeg  undersøgte  Kirken  det 
næste  halve  år,  og  forberedte 
mig,  indtil  jeg  d.  20.  okt.  1979 
blev  døbt  i  Århus.« 

Man  er  heller  ikke  bange  for 
at  tage  initiativer  i  Primary.  For 
l'/2  år  siden  lavede  man  et  tje- 
nesteprojekt i  forbindelse  med 
julen  1987.  Alle  børnene  påtog 
sig  småjob.  Nogle  gik  med  avi- 
ser, andre  vaskede  op  eller  pas- 
sede små  søskende  osv.  Formå- 
let var  at  tjene  penge  til  et  pro- 
jekt der  gik  ud  på  at  lære  bør- 
nene den  rette  »juleånd«  ved  at 
hjælpe  andre,  for  pengene  skul- 
le gå  til  at  give  nogle  enlige  el- 
ler ensomme  en  glad  julehilsen. 

Man  fik  lov  til  at  sælge 
grenspræsidentens  sodavands- 
flasker, og  han  havde  mange, 

(fortsættes) 


Primarybørn  og  Unge  Piger  i  færd  med  at  bage  småkager  til  projektet 
»Jul  1987«. 

(fortsat  fra  forrige  side) 

man  smøgede  ærmerne  op  og 
bagte  småkager  i  hundredevis.  I 
penge  blev  det  til  700  kroner, 
og  for  dem  kunne  man  købe 
flæskesteg,  rødkål,  kartofler  og 
forskelligt  juleknas. 

Det  blev  en  stor  oplevelse 
for  børnene,  men  måske  større 
for  dem  de  besøgte.  Ja,  det 
blev  for  flere  en  åndelig  ople- 
velse. 

Ældsternes  kvorum 

Ældsternes  kvorumspræsi- 
dent  i  Herning  hedder  Knud 
Erik  Christensen,  og  har  boet  i 
Herning  de  sidste  fire  år.  Han 
blev  døbt  d.  4.  feb.  1984  i  Ran- 
ders, efter  at  have  undersøgt 
Kirken  3/4  år.  Br.  Christensen 
arbejder  også  som  søndagssko- 
lelærer og  grenssekretær. 

Br.  Christensen  lærte  Kirken 


Nu  skal  der  arbejdes  i  Aulum. 
Til  daglig  arbejder  br.  Christen- 
sen som  bestyrer  af  en  hårde- 
hvidevareforretning  i  Herning, 
et  arbejde,  som  han  lægger 
mange  kræfter  i. 
Jamen,  hvad  med  nye  med- 
lemmer? 

I  Herning  havde  vi  to  dåb  i 
marts  måned,  idet  Julie  Sandra 
Olsen  blev  døbt  d.  4.  marts  i 
Århus  af  Mikkel  B.  Vestergård- 
Poulsen  fra  Silkeborg.  Julie  er 
bare  16y2  år,  så  hun  måtte  ven- 
te, til  hendes  mor  gav  hende 
lov.  Julie  har  plaget  sin  mor  det 
sidste  par  år,  for  hun  ønskede 
virkelig  at  blive  medlem  af  Kir- 
ken. Julie  lærte  oprindelig  Kir- 
ken at  kende  gennem  et  med- 
lem i  sin  opgang,  men  da  hun 
først  kom  i  kontakt  med  selve 
Kirken,  har  hun  selv  gjort  me- 
get for  at  holde  fast  ved  Kir- 


Knud  Erik  Christensen 

at  kende  gennem  sin  hustru, 
Bodil  Christensen,  der  var  ble- 
vet døbt  kort  efter  deres  bryl- 
lup. Han  er  også  ægte  vestjyde, 
og  tog  derfor  den  tid,  han  hav- 
de brug  for,  før  han  ville  lære 
om  Kirken. 

Men,  som  alle  andre  vestjy- 
der, så  ville  han  også  godt!  Fa- 
milien Christensen  var  for  før- 
ste gang  i  templet  i  juli  1988, 
og  venter  nu  deres  fjerde  barn 
midt  i  april.  Til  juli  flytter  fami- 
lien til  Aulum  mellem  Herning 
og  Holstebro,  -  for  nu  er  der 
nok  mormoner  i  Gullestrup! 


ken.  Julie  var  bedrøvet  over  at 
skulle  vente  med  at  blive  døbt, 
så  derfor  foreslog  missionærer- 
ne, at  vi  sammen  fastede  for  at 
kunne  hjælpe  Julie  med  vores 
tro  og  bønner.  Og  det  hjalp! 
Julie  arrangerede  selv  sin  dåb, 
og  derfor  var  der  mange  unge 
tilstede,  da  Julie  blev  døbt.  Det 
var  en  stor  dag,  da  Julie  opnåe- 
de sit  mål. 

Bente  Ida  Nielsen  blev  døbt  i 
Esbjerg  d.  25.  marts  1989  af 
ældste  Fischer.  Bente  havde 
gennem  årene  søgt  svar  på 
spørgsmålene:  »Hvorfor  er  jeg 


Julie  Sandra  Olsen. 

her?  Hvor  kommer  jeg  fra?« 
uden  at  vide,  hvor  hun  skulle 
finde  et  svar. 

I  dagene  mellem  jul  og  nytår 
blev  hun  kontaktet  af  to  søstre 
fra  Herning  gren,  som  var  ude 
at  dele  Mormons  Bøger  ud.  Og 
fordi  hun  kendte  søstrene,  lod 
hun  dem  komme  ind,  og  tog 
imod  bogen.  I  første  omgang 
lagde  hun  bogen  i  et  skab,  og 
da  missionærerne  kontaktede 
hende,  lovede  hun  at  læse  i 
den.  Vores  trofaste  missionærer 


Bente  Ida  Nielsen. 

gav  heldigvis  ikke  så  hurtigt  op, 
for  først  tredie  gang,  de  besøgte 
hende,  gjorde  hun  det!  Men  så 
kunne  hun  heller  ikke  stoppe. 
Hun  læste  Mormons  Bog  på  to 
dage! 

Hos  nogle  bekendte  lånte 
hun  »Lære  &  Pagter«  på  norsk, 
læste  den  og  »Sandheden  gen- 
givet« meget  hurtigt,  for  nu  var 
nysgerrigheden  meget  stor.  Mis- 
sionærerne kunne  knap  nok 


følge  med  til  alle  de  spørgsmål, 
Bente  kunne  stille,  men  måtte 
dog  hurtigt  skaffe  hende  »Lære 
&  Pagter«  på  dansk,  for  den 
var  virkelig  en  bog,  der  sagde 
Bente  noget. 

Det  var  derfor  en  glædelig 
dag  for  os  alle,  da  Bente  blev 
døbt,  og  vi  ved,  at  Bente  har 
mange  gode  idéer,  som  vi  glæ- 
der os  til  at  få  gavn  af  i  Kirken. 
Første  bryllup  i  5  år 

3.  september  1988  blev  Ro- 
berta Rohac,  USA,  viet  til  Kim 
Dennis  Christensen,  Herning  af 
biskop  Hans  Cohr,  Fredericia. 
Kim  og  Robbie  havde  truffet 
hinanden,  mens  Kim  var  ud- 
vekslingsstudent i  USA  et  par 
år  tidligere.  Da  Kim  var  vendt 
tilbage  til  Danmark,  syntes 
Robbie,  at  afstanden  var  for 
stor,  og  truede  med  at  komme 
herover.  I  mellemtiden  kontak- 
tede Kim  missionærerne,  en 
dag  da  han  gik  forbi  kirkebyg- 
ningen. De  var  meget  forbavse- 
de over  den  unge  mand,  som 
spurgte,  om  de  ville  komme  og 
undervise  ham. 

Robbie  er  en  handlingens 
kvinde,  og  midt  på  sommeren 
1988  ankom  hun  til  Herning, 
og  deres  kærlighed  blev  altså  til 
bryllup  i  september.  løvrigt  det 
første  bryllup  i  Herning  i  mere 
end  fem  år! 

Kim  har  aftjent  sin  værne- 
pligt i  Ålborg,  og  kom  hjem  til 
Robbie  midt  i  april  -  og  først 
nu  kan  de  for  alvor  nyde  hi- 
nandens selskab.  Han  blev  døbt 
kort  efter  brylluppet,  for  han 
vågnede  op  en  lørdag  morgen 
og  sagde:  »Nu  skal  det  være!« 

Det  glade  unge  ægtepar  er 
meget  aktive  i  vores  lille  gren, 
og  gør  godt  missionærarbejde. 
Det  forlyder  også,  at  grenen 
vokser  med  en  lille  ny  »Chri- 
stensen« omkring  november. 
Det  glæder  vi  os  alle  over. 
Søster  Hyldgaard 

Kommer  man  til  en  anden 
gren  af  Kirken,  og  siger,  at  man 
kommer  fra  Herning,  kan  man 
være  sikker  på,  at  svaret  vil  ly- 
de: »Herning!  Så  kender  du  da 
Hyldgaards!  Hvordan  har  sø- 
ster Hyldgaard  det?« 

Og  det  er  virkelig  sandt. 

Kim  Dennis  Christensen  (tv)  med  sin  hustru  Roberta  Rohac  og  biskop 
Hans  Cohr,  Fredericia. 


Hyldgaard-familien  har  sat  sit 
præg  på  Herning  gren  gennem 
de  sidste  36  år.  Den  18.  april 
1953  blev  Thomas  og  Karen 
Hyldgaard  døbt  i  Esbjerg,  og 
begge  har  trofast  gennem  årene 
arbejdet  i  Kirken.  Søster  Hyld- 
gaard mistede  sin  ægtefælle  for 
knap  to  år  siden,  hvilket  natur- 
ligvis har  været  svært,  men  hun 
har  fortsat  med  sit  gode  eksem- 
pel for  os  alle  med  sin  trofast- 
hed. Gennem  årene  har  søster 
Hyldgaard  virket  som  besøgs- 


Karen  Hyldgaard 


lærerinde,  søndagsskolelærer- 
inde og  lærer  og  præsidentinde 
i  hjælpeforeningen. 

Men  mest  kendt  er  søster 
Hyldgaard  nok  som  slægtsfor- 
sker,  hvor  hun  har  gjort  et  utro- 
ligt stort  arbejde.  Hun  har  ind- 
sendt utallige  navne  til  templet, 
og  nyder  stadig  at  tage  til  ar- 
kivet i  Viborg  eller  besøge  fjer- 
nere slægtninge  for  at  få  navnet 
til  tempelarbejdet. 

Stjernen  ønsker  at  de  initiati- 
ver der  vises  i  Herning  gren  må 
bære  frugt,  ja,  overmåde  god 
frugt,  så  Herrens  magt  må  have 
fremgang.  Og  når  man  tænker 
på  at  Jesu  Kristi  Kirke  begynd- 
te med  kun  6  medlemmer  i 
1 830  og  i  dag  tæller  millioner 
så  er  det  også  muligt  for  Her- 
ning, der  begyndte  med  21  ind- 
byggere, at  få  mange  medlem- 
mer, selvom  det  kun  skulle  bli- 
ve i  hundredevis,  for  der  er  jo  i 
dag  30.000  mennesker  at  tage 
af.  □ 

Tekst:  Bodil  Grove  Christen- 
sen og  Jørgen  Ljungstrøm. 
Foto:  Bodil  Grove  Christen- 
sen og  Herning. 


FRA  REDAKTIONEN 


SKRIV  TIL 
OS! 

Desværre  har  vi  endnu  ikke 
et  landsdækkende  net  af 
korrespondenter  til  Stjernen.  Så 
hvis  der  sker  noget  interessant 
eller  noget  som  fortjener  at  bli- 
ve viderebragt  så  ring  eller 
skriv  til  redaktionen.  Der  må 
gerne  medfølge  billeder,  helst  i 
sort/hvid  eller  et  farvebillede  i 
god  kvalitet.  Vi  på  redaktionen 
kan  desværre  ikke  klare  alt  så 
hvad  med  at  hjælpe  os  lidt? 

Se  artiklen  om  Herning  i 
dette  nummer.  Ring  til  os  om 
din  by.  □ 
Redaktionen. 


Slægtsforskning  i  Herning.  Tv.  Katrine  Andersson,  Julie  Olsen,  Bodil  Christensen  og  Ruth  Sørensen. 

NYT  FRA  AARHUS  STAV 


Nyt  højrådsmedlem... 

John  Hendriksen,  31  år,  fra 
Horsens  gren,  er  den  18.  marts 
89  blevet  ordineret  som  høj- 
præst og  samtidig  indsat  som 
medlem  af  Aarhus  stavs  højråd. 

John  Hendriksen  bliver  sta- 
vens 10.  medlem  af  højrådet. 
John  Hendriksen  har  været 
medlem  af  Kirken  siden  sit  ot- 
tende år,  døbt  i  Aalborg.  I  nog- 
le år  havde  br.  Hendriksen  ikke 
kontakt  med  kirken,  men  var 
tilbage  til  fuld  aktivitet  i  1975. 


John  Hendriksen  tjente  som 
fuldtidsmissionær  i  England 
Leeds  mission  i  årene  1977  til 
1979. 

I  1981  indgik  han  ægteskab 
med  Birgit  Rosenkilde  Jensen 
som  dengang  tilhørte  Fredericia 
ward. 

John  Hendriksen  har  tidlige- 
re været  kaldet  som  AP  præsi- 
dent, missionsleder,  kvorums- 
præsident  for  ældsterne  samt 
som  grenssekretær  i  Horsens 
gren.  □ 

Slægtshistoriske 
centre 

Aarhus  stav  får  i  løbet  af 
1989  to  slægtshistoriske  centre, 
fase  4  i  Fredericia  wardsbyg- 
ning  og  fase  3  i  Aalborg  wards- 
bygning. 

Et  slægtshistorisk  center  i  fa- 
se 4  er  fuldt  udbygget  med  4-6 
læseskærme  til  mikrofilm  og 
bemandet  med  5-10  personer.  I 


dette  center  vil  der  være  ad- 
gang til  alle  kirkens  mikrofilm. 
Af  disse  vil  mange  stå  perma- 
nent på  centret,  og  andre  vil 
kunne  skaffes. 

Der  vil  endvidere  være  læse- 
skærme til  mikrofiche  (IGI), 
hvor  medlemmerne  kan  se  for 
hvem  af  deres  slægtninge  der  er 
udført  tempelordinanser. 

Fase  3  vil  i  princippet  kunne 
klare  det  samme  som  fase  4, 
blot  vil  det  her  være  nødven- 
digt at  skaffe  mikrofilmene  pr. 
rekvisision.  □ 

Fra  missionærfronten 

I  Aarhus  stav  har  man  den 
skik,  -  at  man  uddeler  en  bryst- 
buket til  alle  nye  medlemmer 
som  for  første  gang  er  tilstede 
ved  stavskonferencen. 

Ved  konferencen  i  Herning 
kongrescenter  den  26.  feb.  89 
kunne  man  se  32  »nye«  sø- 
skende med  blomst  i  knaphul- 
let. 

Der  er  iøvrigt  konstateret  16 
nye  medlemmer  i  jan.  og  feb. 
89  i  staven.  □ 

Fremgang  spores 

Aarhus  stav  kan  glæde  sig 
over,  at  der  i  alle  årene,  siden 
stavsdannelsen  i  juni  1978  og 
til  udgangen  af  1988,  har  været 
en  stadig  og  jævn  fremgang  i 
tilstedeværelsen  til  nadverm- 
øderne. 

I  juli  1978  var  der  for  hele 
staven  gennemsnitlig  574  tilste- 
de. I  december  1978  var  der 
604  tilstede  og  her  ved  årsskif- 
tet kan  staven  konstatere  at  tal- 
let er  på  865,  hvilket  svarer  til 
39%  af  medlemstallet.  □ 

Tempel 
Endowment 

Der  har  været  et  fald  i  udførte 
endowment  for  Aarhus  stav  i 
de  to  første  måneder  af  1989. 

Tallet  var  i  1988  på  628 
mod  518  i  år.  □ 


Præsident  Hans  B.  Ringger 
besøger  Aarhus  stav 


Det  var  med  forventning 
om  en  god  oplevelse  at 
stavspræsidentskabet  og  højrå- 
det mødtes  med  2.  rådgiveren 
fra  det  europæiske  områdepræ- 
sidentskab, præsident  Hans  B. 
Ringger. 

Mødets  formål  var  planlagt 
som  en  gensidig  orientering  om 
de  mål  og  ønsker  hver  enkelt 
havde  sat  sig  for  sin  forvaltning. 

Stavspræsidentskabet  indled- 
te med  at  vise  hvilke  resultater 
der  var  opnået  i  1988,  -  og 
fortsatte  med  at  fremlægge  de 
mål  man  arbejder  med  i  1989. 

Nogle  af  de  vigtige  emner  i 
målsætningen  var  at  kunne  ud- 
sende endnu  flere  fuldtidsmis- 
sionærer  og  øge  de  enkelte 
medlemmers  involvering  i  mis- 
sionsarbejdet. Man  ønskede  at 
fastholde  de  nyomvendte  ved 
større  involvering.  Man  ville 
øge  kendskabet  til  Kirken  gen- 
nem flere  og  bedre  informatio- 
ner i  pressen  og  at  sprede  kend- 
skabet til  Kirken  gennem  radio 
og  TV,  -  f.eks.  som  »Musik  og 
det  talte  ord«  med  Tabernakel- 
koret. 

Noget  som  man  ville  arbejde 
meget  med,  var  en  forøgelse  af 
det  Melkisedeske  Præstedøm- 
mes involvering  ved  at  gøre  no- 
get mere  ved  den  der  kalder  sig 
aktiv,  -  men  måske  alligevel 
kun  møder  en  eller  to  gange  på 
en  måned. 

Man  ville  også  prøve  at  for- 
øge åndeligheden  ved  nad- 
vermøderne. Alle  disse  tiltag 
skulle  gerne  resulterere  i,  at  vi 
vil  kunne  danne  et  ward  i  Fre- 
derikshavn og  få  Aalborg  delt  i 
to  wards.  Stavspræsidenten 
sluttede  med  at  fastlægge  en 
dato  for  stavens  deling,  -  nem- 
lig 1.  jan.  1995. 

Præsident  Hans  B.  Ringger 
indledte  med  at  fastslå,  at  han 
var  kommet  for  at  hjælpe,  for 
at  følge  op,  for  at  hjælpe  med 


en  bedre  forståelse  og  for  evt. 
at  give  råd  og  vejledning  til 
problemløsninger. 

Han  gav  indledningsvis  det 
råd,  -  at  ligemeget  hvor  vi  be- 
vægede os  i  Kirken,  -  så  mødte 
vi  ofte  ledere  på  samme  plan 
som  os  selv.  Tal  med  dem  og 
find  ud  af  hvordan  de  løser  de- 
res kald  og  opgaver.  Han  hen- 
viste til  L&P  afsnit  50,  V.  10- 
12. 

Lad  os  have  visioner  for 
fremtiden.  Hvis  vi  ved  hvor  vi 
er,  så  har  vi  mulighed  for  at  gå 
fremad.  Hvis  vi  ikke  ved  hvor 
vi  er,  -  så  vil  vi  måske  gå  i  den 
forkerte  retning.  Vi  må  have 
nogle  mål  at  gå  efter. 

Tænk  på  fodboldspilleren,  - 
ville  det  være  særligt  sjovt  at 
spille  fodbold  hvis  der  ingen 
mål  var?  Nej,  det  er  kun  sjovt 
hvis  man  kan  lave  flere  mål 
end  de  andre. 

Hans  B.  Ringger  viste  i  prak- 
sis, -  ved  tavlens  hjælp,  hvor- 
dan man  satte  sig  mål,  -  og 
hvordan  man  går  fremad  skridt 
for  skridt  for  at  nå  målene. 

Vær  specifik.  Det  er  hvad  du 
har  i  dine  tanker  der  bliver  om- 
sat i  handling.  Det  er  derfor 
vigtigt  at  dine  mål  og  ønsker  er 
med  til  at  styre  dig  i  den  rigtige 
retning. 

Det  er  op  til  dig  selv  at  gøre 
forskellen.  Vi  har  måske  ikke 
succes  fordi  vi  ikke  er  specifik- 
ke i  vore  forventninger. 

Ældste  Ringger  sluttede  med 
Alma  26:7  hvor  der  var  trøst  at 
hente,  hvis  vi  følte  os  nedtrykte. 
Faktisk  så  bliver  vi  i  dette 
skriftsted  lovet  fremgang,  hvis 
vi  vil  bære  på  vore  problemer  i 
tålmodighed.  □ 
K.G.Ilskov  Nielsen 
Stavens  informationschef. 

Planlægningsseminar 
i  Slagelse 


Efter  re-organisering  af 
grenspræsidentskabet  i  Sla- 
gelse blev  det  efter  aftale  med 
de  unge  mænd  besluttet  at  af- 
holde et  planlægningsseminar 
en  fredag/lørdag  i  et  sommer- 
hus, som  UM  præsident  havde 
adgang  til. 

Gruppen,  der  foruden  grens- 
præsidenten,  UM-præsidenten 
og  en  af  vejlederne,  bestod  af  7 
unge  mænd,  mødtes  fredag  af- 
ten den  24.  februar  1989  om 
eftermiddagen  i  Kaalundborg, 
hvorefter  vi  samlet  tog  til  som- 
merhuset, der  ligger  skønt  på 
halvøen  Røsnæs  ganske  tæt  ved 
de  smukke  (og  for  drengene 
særdeles  indbydende)  høje 
skrænter  til  Kalundborg  Fjord. 

Efter  indkvartering  tog  dren- 
gene til  skrænterne  for  at  udfor- 
ske terrænet,  medens  grenspræ- 
sidenten  lavede  mad  og  vi  an- 
dre klargjorde  ting  til  aftenens 
opgave.  Drengene  kom  tilbage 
til  tiden  (der  bliver  meget 
mørkt  deroppe  i  februar)  og  vi 
kastede  os  over  det  lækre  mål- 
tid, der  bestod  af  kilovis  spaget- 
tiskruer, litervis  »Sloppy  Joe« 
og  to  slags  salat.  Efter  det  be- 
gyndte aftenens  arbejde  ved  at 
drengene  blev  undervist  af  UM 
præsident  om  aktivitetsplanlæg- 


ning, hvorefter  drengene  gik  i 
gang  med  selve  planlægningen. 

Efter  ca.  2  timers  koncentre- 
ret arbejde  bød  grenspræsiden- 
ten  og  vejlederen  på  »natmad« 
bestående  af  rugbrød,  fransk- 
brød, kage,  te,  saft  og  kakao. 
Efter  en  times  råhygge  tørnede 
vi  alle  ind. 

Kl.  6.30  blev  hele  flokken 
purret  og  efter  sporadisk  klat- 
vask samt  morgenbøn  drog 
drengene  på  morgentur  til  klin- 
ten, og  der  blev  løbet  både  op- 
og  nedad.  Derpå  samledes  vi  til 
et  veldækket  og  solidt  morgen- 
bord, der  blev  fulgt  op  af  1/2 
times  studium/åndelig  lektie 
ved  grenspræsidenten. 

Så  fortsatte  vi  planlægningen 
fra  om  fredagen,  hvorpå  dren- 
gene igen  gjorde  livet  usikkert 
for  skrænterne,  medens  vi  an- 
dre fjernede  sporene  i  hytten. 

Kl.  11.00  vendte  vi  alle  næ- 
sen hjemad  -  fysisk  og  åndeligt 
beriget  efter  en  herlig  tur,  hvis 
formål  -  kammeratskab  og 
planlægning  -  til  fulde  var  ble- 
vet opfyldt.  □ 
Finn  Lykkegaard, 
UM-præsident, 
1.  rådgiver  i 
grenspræsidentskabet. 


»HER  ER  MIT  LIV« 

aften  i  Odense  1.  ward. 


Den  17.  feb.  1989  havde  vi 
i  Odense  1.  ward  lavet  en 
»HER  ER  MIT  LIV«-aften 
over  vores  biskop  Niels-Erik  Il- 
skov Nielsen. 

Aftenen  var  annonceret  som 
et  kultur-show,  og  der  måtte 
lidt  taktik  og  et  par  små  hvide 
nødløgne  til  for  at  biskoppen 
ikke  skulle  finde  ud  af,  hvad 
der  virkelig  skulle  foregå.  Afte- 
nen blev  en  stor  overraskelse 
for  biskoppen  og  hans  familie 
samt  for  mage  andre.  Det  blev 
en  dejlig  aften  for  alle,  som  var 
involveret  i  arrangementet. 

Vi  var  ca.  200  mennesker 
samlet  fra  nær  og  fjern,  og  jeg 
tror  at  de  fleste  af  os  lærte  vo- 
res biskop  lidt  bedre  at  kende. 

Forud  for  selve  aftenen  lå  et 
meget  spændende  forarbejde 
med  at  komme  i  kontakt  med 
forskellige  mennesker  i  Niels- 
Erik's  liv.  Det  lykkedes  at  kom- 
me i  kontakt  med  mange,  lige 
fra  en  legekammerat,  en  lære- 
mester o.s.v.,  til  Niels-Erik's  sø- 
ster, som  kom  til  Danmark  fra 
USA  og  deltog  i  programmet. 
Dette  blev  selvfølgelig  aftenens 


Her  modtager  biskoppen  et  stort 
glas  koldt  mælk  fra  sin  tidligere 
læremester,  el-installatør  N. O. 
Mortensen.  Niels-Erik  skulle  jo 
altid  have  mælk  når  de  blev  budt 
ind  på  kaffe  hos  kunderne. 


Her  en  »rørt«  biskop  med  ud- 
nævnelse «BARE  GO«  i  knap- 
hullet Han  udtrykker  en  tak  for 
og  til  alle  som  har  været  involve- 
ret i  denne  fantastiske  aften. 

højdepunkt. 

Under  forarbejdet  fandt  vi 
hurtigt  ud  af,  at  vores  biskop 
var  husket,  elsket  og  værdsat  af 
mange.  Alle  var  utrolig  positive 
og  begejstrede  for  ideen  med  at 
lave  en  sådan  aften  og  flere  end 
vi  havde  forestillet  os  ønskede, 
at  medvirke  direkte  i  program- 
met den  17.  feb. 

Ofte  kender  man  ikke  selv 
frugterne  af  sit  eksempel  og  væ- 
remåde. Det  gjorde  indtryk  på 
vores  biskop,  at  finde  ud  af,  at 
mange  episoder  som  han  selv 
havde  glemt  var  levet  videre 
hos  andre. 

Selvom  aftenen  ikke  var  et 
specielt  kirkearrangement,  var 
der  mange  »ikke-medlemmer« 
tilstede,  og  den  blev  en  god  af- 
slappet indfaldsvinkel  til  at  tale 
om  evangeliet  med  andre  både 
under  og  efter  forarbejdet.  Kort 
og  godt  havde  vi  en  dejlig  aften 
sammen  med  vores  biskop  og 
hans  familie,  -  en  aften  med  bå- 
de sjov  og  alvor.  □ 
Birgit  Larsen/ 
Ester  Fink. 

Hvad  kom  der  ud  af  det? 

Rapport  fra  Aalborg  wards  missionærprojekt. 


I Stjernens  lokalsider  for  okto- 
ber 1988  bragte  vi  en  artikel 
om  et  særligt  missioneringspro- 
jekt  med  titlen:  »Vi  indbyder 
alle«. 

Projektet  blev  gennemført  i 
månederne  september  -  decem- 
ber 1988  og  var  udarbejdet  af 
biskop  Preben  Klitgaard  og 
missionspræsident  Dee  Jacobs. 
Projektleder  var  søster  Gerda 
Jensen,  Aalborg  og  blandt  del- 
tagerne var  missionsleder  Leif 
Klitgaard,  fuldtidsmissionærer- 


sionærerne.  Det  blev  til  et  godt 
møde  og  borgmesteren  fik 
overrakt  en  Mormons  Bog. 

I  Aars  serverede  borgmester 
Ejv.  Nielsen  sodavand  og  kage. 
Han  fortalte  om  sit  arbejde  og 
inviterede  missionærerne  til  at 
komme  igen.  Også  han  fik  en 
Mormons  Bog. 

I  Dronninglund  modtog 
borgmester  Jørgen  B.  Holst  de 
to  missionærer,  og  han  fik  også 
en  Mormons  Bog.  Han  invite- 
rede de  to  søster-missionærer  til 


Missionærerne  hos  borgmester  Ejvind  Nielsen,  Aars. 


ne  og  stavsmissionærer.  3  by- 
områder uden  for  Aalborg  blev 
udvalgt:  Pandrup,  Aars  og 
Dronninglundd.  Det  var  arran- 
geret således  at  Pandrup  blev 
besøgt  i  september  måned, 
Aars  blev  besøgt  fra  den  20. 
oktober  til  den  20.  november 
og  Dronninglund  i  november 
og  alle  steder  boede  missionæ- 
rerne i  lejede  værelser  i  den  tid 
missioneringen  varede. 

I  forvejen  var  der  sendt  pres- 
semeddelelser og  breve  til  for- 
skellige institutioner  og  borger- 
lige myndigheder.  Borgmester 
Lars  Dam  Jensen  i  Pandrup 
var  interesseret  i  at  møde  mis- 


at  besøge  sig  i  sit  hjem. 

I  alle  tre  byer  var  pressen 
meget  interesseret  og  positiv  og 
bragte  artikler  om  missionær- 
besøget. I  Aars  blev  missionæ- 
rerne interviewet  i  Aars-Farsø- 
nærradio  med  et  godt  resultat. 

I  Pandrup  er  der  mange  bap- 
tister og  de  var  tilsyneladende 
blevet  advaret  mod  mormoner- 
ne men  på  trods  af  det  eller 
fordi  de  var  blevet  nysgerrige 
så  var  der  mange  der  inviterede 
missionærerne  indenfor. 

I  rapporten  over  hele  projek- 
tet skriver  projektleder  Gerda 
Jensen:  »Jeg  tror  at  dette  mis- 
sionsprojekt  kan  blive  til  gavn 


Borgmesteren  i  Pandrup  får  overrakt  en  Mormons  Bog. 


og  styrke  for  wardet.  Men  det 
kræver  medlemmernes  opbak- 
ning både  åndeligt  og  timeligt. 
Biskoppen  i  Aalborg  ward  har 
forstået  at  motivere  medlem- 
merne, og  jeg  synes,  at  Aalborg 
ward  har  ofret  både  tid,  energi 
og  penge  på  dette  missionsar- 
bejde. Det  har  styrket  mit  vid- 
nesbyrd at  være  med.« 


Bogen,  der  giver 
livet  mening 

Missionærerne  i  Porto  mis- 
sionen i  Portugal  har  op- 
daget, at  Mormons  Bog  er  dem 
en  god  hjælp.  I  1988  fik  mis- 
sionen uddelt  næsten  12.000 
eksemplarer  af  den  hellige  bog 
og  de  har  siden  januar  fået  ud- 
delt næsten  2000  eksemplarer 
af  bogen. 

En  usædvanlig  hændelse  ind- 
traf i  en  by  i  nærheden  af  Por- 
to, hvor  den  fik  skyld  for  at 
redde  en  sjæl  -  og  måske  oven  i 
købet  et  menneskeliv.  En  aften, 
hvor  et  par  missionærkamme- 
rater havde  forsøgt  at  finde  in- 
teresserede uden  større  succes, 
mødte  de  en  mand  på  vejen. 
Han  fortalte  dem,  at  han  ikke 
havde  nogen  mor,  hans  kone 
havde  forladt  ham  og  han  så 
ingen  grund  til  at  leve  mere. 
Men  så  havde  han  et  par  dage 
forinden  fået  en  Mormons  Bog, 
som  havde  fanget  hans  interes- 
se og  givet  ham  noget  at  leve 
for.  I  de  følgende  uger  undervi- 
ste missionærerne  manden,  og 
han  blev  døbt.  □ 


Uddrag  fra  rapporten  over 
Aalborg  wards  missionerings- 
projekt.  □ 


En  bus  som 
missionær 

Milano,  Italien.  En  hvid  bus, 
som  normalt  bruges  i  rekla- 
meøjemed blev  fornylig  lejet  af 
Milano  stav  til  missionering. 
Resultatet  blev  udlevering  af 
120  eksemplarer  af  Mormons 
Bog  med  personlige  vidnes- 
byrd. 

Udstillingsmateriale  blev  op- 
sat indvendig  i  bussen  og  forbi- 
passerende blev  inviteret  inden- 
for og  lærte  mere  om  Kirken. 
Nogle  af  dem  der  fik  en  Mor- 
mons Bog  modtog  også  missio- 
nærlektier, siger  præsident 
Lombardo.  □ 

Svar  på 

månedens 

spørgsmål: 

Stjernen  hed  Skandinaviens 
Stjerne  og  udkom  1.  gang  ons- 
dag den  1.  oktober  1851.  Bla- 
det var  på  16  sider  og  udkom 
en  gang  om  måneden  (året  ef- 
ter udkom  det  hver  14.  dag). 
Det  kostede  8  skilling  og  blev 
trykt  i  1000  eksemplarer,  og 
hvor  mærkeligt  det  lyder,  så  er 
det  næsten  det  samme  antal  vi 
trykker  i  dag.  (Den  Danske 
Missions  historie  1850-1985). 

